मूस के सीख आ शेर के तमेचा – Anjoria\nSep 27, 2010 भोजपुरी, लस्टम पस्टम\nई जान जा भाई, मूस चाहे जवना पार्टी में होखो बाकिर सलाह दिहला से बाज ना आवे. ऊ अपने चाहे जवन करऽ सन बाकिर ई ना चहिहें सन कि लोगो ऊहे करो. अइसने एगो मूस जंगल में भाषण ना दे के सलाह दिहला के सरकारी मिशन पर निकलल रहे. जइसहीं गोड़ आगे बढ़वलस ओकरा मन में आइल, ई सारे! चीता अपना के बड़ा चालाक बूझेला. आज चलीं ओही के सलाह दे आईं. जब मूस चीता के लगे पहुंचल तऽ ऊ जंगल के थाना से मिलल गांजा के दम लगावत रहे. चूहा बूझलसि, एकरा से निमन मौका ना भेंटाई. एकदम अकेले बइठल बा. ओकरा के सलाह देवे वाला केहू ओहिजा नईखे.\nऊ चट दे चीता के पास पहुंचल आ कहलस, ए भाई ई बाड़ा खराब लत धइले बाड़ऽ. एकरा के छोड़ऽ आ हमरा संगे चलऽ जंगल में. तोहरा के देखाईं कि हमार पार्टी जंगल में का का बना दिहले बा. मूस अपना पार्टी के सब काम गिना दिहलस. जेतना उपलब्धि रहे सगरी बता दिहलस.\nचीता मूस के बात से बड़ा प्रभावित भइल आ कहलसि कि, तू मूस भाई, जंगल सुधार के काम में लागल बाड़ऽ. चलऽ तहरा संगे चलीं आ देखीं कि कतना काम भइल बा. चीता मूस के संगे चल दिहलस.\nआगे गइला पर हाथी भेंटाइल. ऊ तऽ हीरोइन पीये में लागल रहे. मूस ओहू के उहे बात कहलसि जवन चीता के कहले रहे. हाथी कहलस – हँ, ई तऽ ठीके कहऽ तारऽ. ई सब खराब काम तऽ हइये हऽ. हमहूं सुनले बानी कि जंगल के ठेका पर सुंदर बना दिहल गइल बा. चलऽ तहरा संगे हमहूं जंगल देखि आईं. ई कहि के हथियो मूस के पाछा चल दिहलसि. अब ओह मूस के पाछा चीता आ हाथी रहे. कुछ दूर गइला पर मूस देखलस कि एगो शेर बइठल पाउच पीयत रहे. मूस डेरात- डेरात शेर के लगे पहुंचल आ कहलसि कि ई दारू पी के आपन आंत काहे खराब करे पर तुलल बाड़ऽ ? आवऽ हमरा संगे चलऽ आ देखऽ कि ई जंगल पहिले से केतना ज्यादा सुंदर भऽ गइल बा.\nमूस के बात सुनते शेर खीसि लाल हो गइल आ तड़ से एक तमेचा मूस के दे दिहलस. चीता आ हाथी कहले सन कि – भाई, एकरा के काहे मरलऽ हऽ ? ई तऽ निमने बात कहत रहे.\nशेर कहलसि, एकर जान ना लिहनी हॅ, ईहे कम बात बा. हाथी पूछलसि कि, आखिर बात का हऽ ? शेर तब बतवलसि, पछिलका हाली जब ई सरवा अफीम खा के आइल रहे तऽ हमरा के असहीं अवांट बवांट पढ़ा के सगरो जंगल घुमावत रह गइल दिन भर. आ आजु फेर हमरा के बुड़बक बनावे चलि आइल ससुरा. एतना कहत शेर आपन बोतल लिहले चल गइल फेरु घूंट लगावे.


शार्दूल विक्रम गुप्त\nसितंबर 5, 1920; 100 साल पहिले (1920-09-05)\nवाराणसी, गोरखपुर, इलाहाबाद (रीवा संस्करण), कानपुर (झासी संस्करण), लखनऊ, आगरा, बरेली\nहलद्वानी, पटना (कोलकाता संस्करण), रांची (धनबाद संस्करण), जमशेदपुर\nबरेली हलद्वानी पटना (कोलकाता संस्करण) रांची (धनबाद संस्करण) जमशेदपुर\nआज हिंदी भाषा के एक ठो ब्रॉडशीट अखबार ह जे अपना मुख्य प्रकाशन स्थान बनारस के अलावा उत्तर प्रदेश, बिहार, झारखंड आ उत्तराखंड के कुल 12 स्थानन से छपे ला। आज के स्थापना हिंदी के बिकास आ आजादी के लड़ाई में सहजोग करे खातिर सन् 1920 में भइल।\nआज के अस्थापना सन्5सितंबर 1920 के भइल आ एकर संस्थापक शिवप्रसाद गुप्त रहलें जबकि संस्थापक संपादक बी॰ वी॰ पराड़कर रहलें। एकरे स्थापना के पीछे शिवप्रसाद गुप्त के 1914 में सुरू भइल बिदेस यात्रा के दौरान मिलल प्रेरणा रहल जहाँ ऊ अन्य देसवन में अपना भाषा के खातिर प्रेम आ सम्मान देख के प्रभावित भइलेन। आज के संचालक मंडल द्वारा प्रकशित कर्तव्य सूचना पत्र पर एह अखबार क उद्देश्य लिखल बा - "भारत के गौरव की वृद्धि और उसकी राजनीतिक उन्नति ‘आज’ का विशेष लक्ष्य होगा।"\nबीच के कुछ साल (1943 से 1947 ले) छोड़ दिहल जाय त बाबूराव विष्णु पराडकर सन् 1920 से 1955 ले ‘आज’ के सम्पादक रहलें। पराडकर के आज द्वारा दिहल योगदान खातिर हिंदी पत्रकारिता के पिता के उपाधि भी दिहल जाला। कमलापति त्रिपाठी 1932 में आज अखबार में अइलेन आ कुछ समय बाद उनुके संपादक आ पराड़कर के प्रधान संपादक बना दिहल गइल।\nवर्तमान समय, अगस्त 2016 में, आज के प्रधान संपादक शार्दूल विक्रम गुप्त बाड़ें।\n↑ 1.0 1.1 1.2 "आज अखबार के बारे में". Ajhindidaily.com. पहुँचतिथी 2016-08-24.\n↑ 2.0 2.1 Sevanti Ninan (8 मई 2007). Headlines From the Heartland: Reinventing the Hindi Public Sphere (English में). SAGE Publications. पप. 49–52. ISBN 978-0-7619-3580-3.\nई अखबार-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=आज&oldid=449236" से लिहल गइल\nभारत में छपे वाला अखबार\nएह पन्ना पर आखिरी बेर संपादन9मई 2017 के 11:08 बजे भइल रहल।


नेपाल के चुनाव में नेपाली कांग्रेस के बढ़त बरकरार – टटका खबर\nनेपाल के चुनाव में नेपाली कांग्रेस के बढ़त बरकरार\nकाठमांडू 23 नवंबर (वार्ता) नेपाल के संविधानसभा खातिर भइल चुनाव के वोट गिनाइल चालू बा. अबही ले 98 गो सीट जीत चुकल नेपाली कांग्रेस सबले आगे बिया, दुसरका जगहा प 88 सीट जीते वाली नेपाल कम्युनिस्ट पार्टी .ए.मा.ले. बिया आ तिसरका जगहा प एकीकृत नेपाल कम्युनिस्ट पार्टी माओवादी बिया जवना के अबले 24 गो सीट मिलल बा.\nनेपाल कम्युनिस्ट पार्टी के नेता पुष्पकमल दहल प्रचंड काठमांडू से हरला का बाद दोसरका जगहा सिराहा पांच से 900 वोट से जीतल बाड़े.\nमधेशी जनअधिकारी फोरम.नेपाल.लोकतांत्रिक के 04 गो सीट, तराई मधेश लोकतांत्रिक पार्टी के 03 सीट, राष्ट्रीय प्रजातंत्र पार्टी के 03 सीट, मधेशी जनअधिकारी फोरम के 02 सीट, नेपाल मजदूर किसान पार्टी, सद्भावना पार्टी, तराई मधेश सद्भावना पार्टी.नेपाल अउर स्वतंत्र पार्टी के एक एक गो सीट मिलल बा.\nTags: चुनाव, नेपाल, संविधान सभा


खबर एक नजर में (7 जुलाई 2011) – टटका खबर\nखबर एक नजर में (7 जुलाई 2011)\nनालंदा विश्वविद्यालय में साल २०१३ से पढ़ावल शुरु होखी\nकाल्हु नालंदा अंतर्राष्ठट्रीय विश्वविद्यालय के गवर्निंग बोर्ड का बैठक में तय भइल कि साल २०१३ से नालंदा विश्वविद्यालय में पढ़ावे के काम शुरु कर दिहल जाई. बईठक के अध्यक्षता प्रो॰ अमर्त्य सेन कइले. एहबईठक में विश्वविद्यालय के संविधान, वित्तीय कामकाज, आ दू गो विषय के प्रारूपन के अंतिम रुप दिहल गइल. एकर अंतर्राष्ट्रीय स्तर बनावे खातिर सिंगापुर के पूर्व विदेश मंत्री जार्ज येव का अध्यक्षता में तीन सदस्यन के एगो कमिटि बनावल गइल. बोर्ड के अगिला बईठक चीन में अक्टूबर में होखी.\nबाढ़ के हालात गम्हीरे बनल बा\nबिहार में कई जिलन में बाढ़ के हालात गम्हीरे बनल बा आ गंडक, बूढ़ी गंडक, कोसी, भूतही बलान, आ बागमती नदियन के जलस्तर बढ़ले जात बा. बलुआहा घाट पर बनल पीपा पुल के बाढ़ का चलते बन्द कर दिहल गइल बा आ डायवर्सन कटाव का चलते डूबे वाला बा. ओने वाल्मीकि नगर बराज से दू लाख पन्द्रह हजार क्यूसेक आ कोसी बराज से एक लाख पैंतालीस हजार क्यूसेक पानी छोड़ला का चलते हालात अउरी बिगड़े वाला बा.\nराहुल के यात्रा में सरकार दखल ना दी\nआपन राजनीति चमकावे खातिर यूपी में भट्टा पारसौल से अलीगढ़ का पदयात्रा पर निकलल राहुल गाँधी के यात्रा में यूपी सरकार तबले कवनो दखल ना दी जबले कानून व्यवस्था के हालत बिगड़े के अनेसा ना हो जाव. वइसे काल्हु एगो कांग्रेसी कार्यकर्ता के राहुल का नियरा जाये का फेर में गिरफ्तार कर लिहल गइल काहे कि ओकरा लगे एगो पिस्तौल रहे आ ऊ राहुल के सुरक्षा घेरा तूड़त उनुका नजदीक जायल चाहत रहे. किसानन के समस्या के समाधान राहुल चहतन त केन्द्र सरकार से कहि के भूमि अधिग्रहण के नियम ठीक करवा लेतन. बसपा एह यात्रा के नौटंकी बतावत बिया त भाजपा राहुल के स्वास्थ्य सुधारे के कसरत. हालांकि एह यात्रा से स्वास्थ्य त कांग्रेस के सुधरे वाला बा.\nबी एड में प्रवेश खातिर काउंसलिंग\nयूपी के उच्च शिक्षा विभाग बी एड में प्रवेश खातिर प्रवेश परीक्षा के रिजल्ट निकल गइला का बाद अब तीस जगहन पर काउंसलिग करवावे जा रहल बा जवन चौदह जुलाई से शुरु होखी. कानपुर आ लखनऊ में पाँच पाँच जगहा, आगरा मेरठ आ बरेली में तीन तीन जगहा, अउर बनारस फैजाबाद आ गोरखपुर में दू दू जगहा काऊंसलिंग केन्द्र बनावल जाई. गोरखपुर में विश्वविद्यालय परिसर आ दिग्विजयनाथ डिग्री कॉलेज में काऊंसलिग करावल जाई.\nप्रवक्ता पद के भर्ती परीक्षा के रिजल्ट निकलल\nकाल्हु यूपी के http://upsessb.org/results.php माध्यमिक शिक्षा सेवा चयन बोर्ड इंटर कॉलेजन में प्रवक्ता पद पर बहाली खातिर लिहल परीक्षा के परिणाम अपना वेबसाइट पर निकाल दिहलसि. इलाहाबाद में बोर्ड कार्यालय का नोटिसो बोर्ड पर रिजल्ट चिपका दिहल गइल बा.\nसेना में बहाली रैली से लवटत में अभ्यर्थियन के बवाल\nकाल्हु एक बेर फेर सेना भर्ती रैली से लवटे वाला अब्यर्थी जौनपुर में आ आजमगढ़ के ज्यूली मोड़ पर बवाल कटले. ओह लोग के समुझावे बुझावे के सगरी प्रयास बेकार रहल. बस में चढ़ी लोग बाकिर टिकट ना खरीदी, होटल आ खोमचा वाला से खाई लोग पइसा ना दी. अब अइसनका अभ्यर्थियन के सेना में बहाली मिल जाव त ऊ का करीहें एकर अनुमान लगावल जा सकेला. अइसनका अभ्यर्थियन के चिह्ने के आ भविष्य में होखे वाला भर्ती खातिर अयोग्य ठहरावे के उपाय होखे के चाहीं.\nयोगीबीर बाबा के मंदिर कटान में बिलाइल\nबलिया के गंगौली गाँव में योगीबीर बाबा के सिद्ध मंदिर काल्हु गंगा के कटान में बिला गइल. मंदिर के खतम हो गइला से पूरा इलाका में अफसोस जाहिर हो रहल बा. मंगल का दिने शाहपुर के काली मंदिर अइसहीं कटान में बिला गइल रहे.\nमोबाइल पर प्लेटफार्म टिकट\nअब रेलवे प्लेटफार्म टिकट खरीदे खातिर घंटन लाइन में रहे के जरुरत ना पड़ी. रेलवे के योजना बा कि अब लोग मोबाइले से प्लेटफार्म टिकट खरीद सकी आ रेलवे का तरफ से भेजल एसएमएसे के टिकट मानल जाई. बाकिर गेट पर टिकट चेक करे वाला टिकटवा राखे के चाही तब का होई ?\nभोजपुरी अभिनेत्री रानी चटर्जी के जमानत याचिका काल्हु मोतिहारी अदालत खारिज कर दिहलसि. रानी मुखर्जी के अधिवक्ता ने जमानत याचिका दाखिल कइलन बाकिर अदालत ओकरा के खारिज कर दिहलसि. फिल्म ‘हिम्मत चाहीं प्यार करे ला’ मुकदमा दायर कइले बाड़न कि रानी चटर्जी एह फिल्म में करे खातिर साइनिंग एमाउंट ले लिहला का बाजूद ना त काम कइली ना पइसा लवटवली.\nवेस्टइंडीज का साथे टेस्ट मैच\nकाल्हु वेस्ट इंडीज का साथे खेलल जा रहल तिसरका टेस्ट का पहिलका दिने बरखा का चलते बत्तीसो ओवर खेल ना हो पावल. टॉस जीत के महेन्द्र सिहं धोनी पहिले गेंदबाजी करे के फैसला कइलन जवना का बाद वेस्ट इंडीज के शुरुआत बहुते खराब रहल. लँच तकले तीन गो विकेट गिर चुकल रहे आ पैंतीसे गो रन बनल रहे. ईशात शर्मा दू गो विकेट आ प्रवीण एगो विकेट लिहले. बाकिर बरखा का चलते लंच का बाद तीन ओवर एक गेंद का बादे खेल रोक देबे के पड़ल.\nखबर एक नजर में (6 जुलाई 2011)\nखबर एक नजर में (8 जुलाई 2011)


रैगिंग करे वाला दस गो सीनियर हॉस्टल से निकालल गइलें – टटका खबर\nरैगिंग करे वाला दस गो सीनियर हॉस्टल से निकालल गइलें\nइलाहाबाद यूनिवर्सिटी के ए एन झा हॉस्टल के दस गो सीनियर छात्रन के एह बिना पर निकाल दिहल गइल कि ऊ लोग जूनियर छात्रन के रैगिंग में मर्यादाहीन तरीका इस्तेमाल कइलें. जूनियर छात्रन के पुतला का साथे डमी सेक्स करे के कहल जात रहे आ ओह लोग के तरह तरह से उत्पीड़न होत रहे. बाद में पीड़ित छात्रन के शिकायत पर रैगिंग के वीडियो क्लिप्स देखला का बाद अधिकारी ई फैसला लिहलें. पुलिसो में मुकदमा दर्ज करावल गइल बा जवना से एह छात्रन के कैरियर चउपट हो सकेला.


गुंजन कपूर के गूंजत सफर – Anjoria\nNov 13, 2010 अजय दीक्षित, गुंजन, पापी के पाप\nअभिनेत्री गुंजन कपूर के नाम भोजपुरी सिनेमा में सफलता के पर्याय बन गइल बा. दर्जन भर से बेसी फिल्म कर चुकल गुंजन कपूर आजुकाल्हु अपना करियर के सुनहुला सफर पर सवार बाड़ी. पिछला दिने गुंजन कपूर से निर्देशक बृजभूषण के फिल्म “पापी के पाप काहे गंगा धोए” का सेट पर मुलाकात भइल जब ऊ फिल्म के नायक अजय दीक्षित का साथे एगो रोमांटिक सीन करत रहली. अपना आ अपना करियर का बारे में बतावत गुंजन कहली कि उनका आजुवो चुंबन आ फूहड़ सीन कइल पसन्द नइखे. एगो अभिनेत्री का रुप में ऊ आपन गरिमा बनवले राखल पसन्द करेली. वइसने भूमिका करेली जवन ऊ अपना परिवार का साथे बइठ के देख सकसु.\nगुंजन सकरली कि पंजाबी, गुजराती, आ हिन्दी के फिल्म कइला का बाद भोजपुरी बोले में दिक्कत होत रहुवे, बाकिर अब उनका भोजपुरी नीक आ बहुते मीठ लागे लागल बा. भोजपुरी सिनेमा अब उनका आपन परिवार जइसन लागेला. सबले बढ़िया बाति ई होला कि भोजपुरी फिल्म जल्दी तइयार हो जाली सँ आ हिन्दी फिल्मन का तरह बरिसन इन्तजार ना करे के पड़े. अबही ले ऊ तीने गो हिन्दी फिल्म कर चुकल बाड़ी. उनकर सपना बा कि उनका मुख्यधारा के हिन्दी सिनेमा में बढ़िया आ मजगर मौका मिलो.\nफिल्म “पापी के पाप काहे गंगा धोए” के शूटिंग छपरा जिला के एकमा गाँव आ गंजपर गाँव में २२ अक्टूबर से चल रहल बा. ई २५ दिन ले चले वाला बा. निर्देशक बृजभूषण बतवले कि ई फिल्म एगो साँच घटना पर आधारित बा. फिल्म के नायक अजय दीक्षित के फिल्म “बेटवा बाहुबली” बिहार में सुपर हिट रहल रहे आ “नजरिया तोहसे लागी” ओ बिहार में निमन कमाई कइले रहुवे.


टूट सकेला केंद्र में यूपीए गठबंधन – Anjoria\nजनवरी 7, 2012 ममता, यूपीए, समाजवादी\nकोलकाता के इंदिरा भवन के नाम बदलला से शुरू भइल पश्चिम बंगाल में कांग्रेस आ तृणमूल कांग्रेस का बीच के बढ़त तनाव के असर अब दिल्लीओ में लउके लागल बा. हालांकि अइसनका पहिला बेर नइखे भइल. कांग्रेस के नीचा देखावे आ राज्य में ओकरा के अप्रासंगिक बना देबे के कोशिश त तृणमूल कांग्रेस सुप्रीमो ममता बनर्जी शुरूवे से करत आइल बाड़ी. पहिले के घटनन के अगर नजरअंदाजो कर दिहल जाव तबहियो चुनाव में सीटन के बंटवारा लेके हुज्जत से बात बढ़त इंदिरा भवन ले आ चहुँपल बा आ अब दुनु पार्टी सड़कन पन मुट्ठी तानत लउकत बाड़ी स. हालांकि इंदिरा भवन के मसला कांग्रेसी पाखंड से बेसी कुछ ना कहल जाई बाकिर जवना तरह से ममता बनर्जी एकरा के उठवले बाड़ी आ जवना कवि का नाम पर नया नाम राखल चाहत बाड़ी ऊ उनुकर राजनीतिक महत्वाकांक्षा का अलावे दोसर कुछ ना ह. हालांकि ममता अब भवन के नाम ना बदले खातिर राजी हो गइल बाड़ी बाकिलर ओहमें नजरुल स्मृत्ति संग्रहालय बनावे के बात पर अबहियो अड़ल बाड़ी. हालांकि इंदिरा जी के नेमप्लेट के भीतर नजरुल के संग्रहालय राज्य में एगो खास तरह के असंगति जनमाई.\nइंदिरा भवन 1972 के दिसम्बर में कांग्रेस अधिवेशन खातिर बनल रहे. ओहिजा इंदिरा गाँधी ठहरल रही बाकिर बाद में कांग्रेस के सरकार ना रहल त ई भवन माकपा मुख्यमंत्री ज्योति बसु के आवास बन गइल. कांग्रेस के ऊ अधिवेशन पाकिस्तान पर विजय आ बंग्लादेश बनला के भावोन्माद का परछाईं मे भइल रहे आ चालीस साल बाद ओह भवन के लेके बंगाल में सियासत गरमाए लागल बा. पिछला मंगल का दिने राइटर्स बिल्डिंग (बंगाल के सचिवालय) के इतिहास में सबले लमहर लम्बे प्रेस कांफ्रेंस में ममता बनर्जी कांग्रेस पर सीधा आरोप लगवली कि ‘ऊ तृणमूल के राजनीतिक मात देबे खाति वामपंथियन से हाथ मिला लिहले बिया.’ ममता बनर्जी साफ कहली कि ‘ऊ कबहियो एक लफ्ज मनमोहन सिंह भा सोनिया गांधी का बारे में गलत नइखी कहले बाकिर कांग्रेस के लोग सड़क पर खड़ा होके हमरा के गरियावत बाड़े.’ ममता बनर्जी के खीसि अपना चरम पर रहुवे.\nदोसरका तरफ एह अवसर के राजनीतिक दोहन करे खातिर ममता बनर्जी के प्रेस कांफ्रेंस के तुरते बाद सीपीएम नेता सूर्य कांत मिश्र उनुकर आलोचना करत कहले कि ‘दस बरीस ले ज्योति बसु ओह भवन में रहले बाकिर ऊ ओकर नाम ना बदलले. एह काम से ना त इंदिरा जी के प्रतिष्ठा मिली ना ही नजरूल के. जहां ले कांग्रेस आ माकपा के हाथ मिलवला के सवाल बा ममता जी के पार्टी के कार्यकर्ता एहौ बहाने दुनु दल के लोगन पर हमला करत बाड़े.’ साथ ही नजरुल जन्मोत्सव कमिटिओ एकर विरोध कइले बा आ कहले बा कि सरकार के ई काम इंदिरा गांधी आ नजरुल इस्लाम दुनु के बेइज्जति बा. नजरुल जन्मोत्सव कमिटि का ओर से नजरुल अकादमी के अध्यक्ष प्रो. मिरातुल नाहर कहले कि ‘एक आदमी के नाम हटाके दोसरा के नाम देबे के मतलब दुनु के बेइज्जति कइल बा.’\nहालांकि ई साँच बा कि ममता बनर्जी विरोध आ मौका के परवाह ना करसु बाकिर मनोवैज्ञानिक तौर पर ऊ बहुते महत्वोन्मादी हई आ अब ऊ शायदे एह मामिला में पाछा हटसु. अइसनका होखल कवनो नया बाति नइखे. खेती भा गरीबी वाला माहौल से आइल महिला राजनीतिज्ञन का साथे ई अकसर होखेला. मायावती अउर जयललिता के उदाहरण सामने बा. विख्यात समाज वैज्ञानिक हैगन के कहना ह कि ‘औरतन में वर्ग परिवर्तन, खास कर के खेतिहर भा ओही तरह के वर्ग से बहरी निकल के बड़का उँचका वर्ग का ओरि धवला का साथही ओह लोग का व्यक्तित्वो में बदलाव आ जाला आ ऊ बदलाव अधिका कर के नकारात्माक आ सृजनहीन होला.’ जहां ले ममता बनर्जी के सवाल बा ऊ लोकतांत्रिक मनसा के मानवीय स्वर दिहली बाकिर उनुकर तानाशाही आदत एह पर असर डाल सकेल. ऊ एहसे वाकिफो बाड़ी आ जबो तृणमूल कांग्रेस में लोकतांत्रिक कायदा का कमी का बारे में सवाल कइल जाला त ऊ तुरते भड़क जाली.\nमहज 19 सांसदन का साथे ऊ 206 सांसदन वाली मजबूत कांग्रेस के एह साल चार बेर पटकले बाड़ी आ हर बेर बहुते खास मामिलन में. ऊ बांग्लादेश में तीस्ता नदी जल बंटवारा पर बातचीत से शामिल होखे से इंकार करिके प्रधानमंत्री मनमोहन सिंह के ठोकर लगवली. ओकरा बाद खुदरा कारोबार पर अड़ल रहि गइली आ सरकार के ऊ प्रस्ताव मुल्तवी करे के पड़ल. ईंधन तेल के दाम लेके आ फेर लोकपाल के मसला पर. हर बेर कांग्रेस के अहं के ऊ ठोकर मरले बाड़ी. ऊ कांग्रेस के बखूबी समुझेली. ऊ उहे तरीका अपनावत बाड़ी जे कांग्रेस पार्टी अपना गठबन्हन के सहयोगियन खातिर अपनावेले. अगर फ्रैंक सिनात्रा के मानीं त कह सकीलें कि ‘बात मानऽ ना त रास्ता लऽ’ के तकनीक कांग्रेस अपनावेली आ अब ममतो अपनावत बाड़ी. ममता कांग्रेस से दबीहें ना, काहे कि उनुका एकर कवनो जरूरत नइखे, काहे कि उनुका पर भठियरपन के आरोप लागे के मौका ना के बरोबर बा. उनुका कवनो पोल खुल जाएके डर नइखे. उनुका लगे सीबीआई से लुकावे खातिर कवनो घोटाले नइखे. एहीसे ऊ दिल्ली के ब्लैकमेलिंग लेके चिंतित नइखी ऊ ना जानसु कि निरीह भा दब्बू कइसे होखल जाव. दिल्लीओ चुप बिया. एह सगरी प्रकरण में जवन सबले खास सियासी गुत्थी बा उ बावे कांग्रेस के माथ नेता सोनिया गांधी के चुप्पी. ममता बनर्जी के हर प्रहार खाली कांग्रेसे के अहं के ठोकर नइखे मारत बलुक प्रधानमंत्री डा. मनमोहन सिंह के कमजोरो करत बा. कांग्रेस पर होखत ई चोंट एक तरह से राहुल गांधी खातिर मददगारो बा. इहे कारण बा कि कांग्रेस ममता बनर्जी के चोट से बाचे के कवनो कोशिश नइखे करत बलुक ऊ उनुका 19 सांसदन के अप्रासंगिक बना दिहल चाहत बिया.\nअबही जवन हालत बा ओहमें ममता बनर्जी के लगातार प्रहार लउकत बार त कांग्रेसिओ पाछा नइखन. कांग्रेस किनारा से हमला बोलल शुरू कर दिहले बिया. युवा कांग्रेस नेता मौसम नूर इंदिरा भवन मुद्दा पर पश्चिम बंगाल सरकार के फैसला के कड़ेर आलोचना कइले बाड़ी. केंद्र में सत्तारूढ़ कांग्रेस तृणमूल कांग्रेस के लगातार विरोध से आजिज आ गइल लागत बिया. इहे कारण बा किर पार्टी का भीतर तृणमूल कांग्रेस के बिना यूपीए गठबंधन चलावे के उपाय खोजल जाये लागल बा. कांग्रेस अइसन सहयोगी के तलाश करत बिया, जो हर तरह के हालात में ओकरा साथे रहे. पार्टी से जुड़ल सूत्र बतावत बाड़े कि उत्तर प्रदेश चुनाव का बाद 22 सांसदन वाली समाजवादी पार्टी के कांग्रेस तृणमूल वाली जगह पर आपन संभावित साथी देखत बिया. कांग्रेस के कुछ रणनीतिकार सलाह दिहले बाड़न कि तृणमूल के बाहर के रास्ता देखावे खातिर कांग्रेस-सपा गठबंधन बना के वामपंथियन का साथे पुरनका रिश्ता में जान फूंकि के 2014 का लोकसभा चुनाव में जाइल बेहतर रास्ता होई. कांग्रेस की हालत खास करिके प्रधानमंत्री के टूटत अहं आ बिखरत मर्यादा देख के लागत बा कि ममता बनर्जी के सहयोग से सरकार बचवला से बड़का शाप कुछ दोसर ना हो सके.\nतृणमूल कांग्रेस के नेता त अब खुल्लमखुल्ला कहत बाड़े कि उनुका बंगाल में सरकार चलावे खातिर केहु के जरूरत नइखे आ कांग्रेस हाई कमान अपना कार्यकरतन के ममता पर हमला करे के खुला छूट दे दिहले बिया. लेकिन एहसे बंगाल के कांग्रेसियन के त कुछ बने से रहल. ऊ सिरिफ दिल्ली के जहर एहिजा उगिलत बाड़े. एहसे दुनु के रिश्ता खतम हो सकेला लेकिन तब बंगाल के कांग्रेसी नेता घाटा में रहीहें. ई सियासी दूरंदेशी ना कहल जा सकी. कांग्रेस कके कवनो फैसला लेबे में लगभग तीन महीना के समय लागे वाला बा, उत्तर प्रदेश आ अउरी चार गो राज्यन के चुनाव का बादे कुछ हो पावे के संभावना बा. उत्तर प्रदेश में जवन सबले बढ़िया हो सकेला ऊ बा सपा के सबले बड़का पार्टी का रूप में जीत के आइल. लेकिन ओह हालत में ओकरा सरकार चलावे खातिर कांग्रेसी विधायकन के मदद लेबे के होउ. अगर अइसन होखत बा त दिल्ली ममता से पल्ला झाड़ सकेले आ सपा के अपना साथे ले सकेले. अगर सपा साथे आ जात बिया त 2014 ले ओकर सांसद कांग्रेस के बंधुआ रहीहें.\nई तबहिये हो सकेला जब सपा सबले बड़का पार्टी बन के उभरे. अगर अइसन ना भइल (जेकर उम्मीद बहुते कम बा) तब ममता से गठबंधन ओही समय ले रही जब ले कांग्रेस खातिर मनमोहन सिंह जरूरी बनल रहीहे. दिल्ली दरबार में सरगोशी होखे लागल बा आ सियासत में कानाफूसी के हल्ला में बदले में देर ना लागे. सोशल मीडिया के एह दौर में ई हल्ला आनन फानन में चहुओर पसर जाला आ ओकरा बाद जनमत के रूप धर लेला.


भोजपुरी सिनेमा के स्वर्ण जयन्ती साल में निरहुआ के तोहफा – Anjoria\nJune 25, 2011 Editor मनोरंजन 1\nभोजपुरी सिनेमा के पचास साल पूरा हो चुकल बा आ एह गोल्डन जुबिली का मौका पर निरहुआ का तरफ से भोजपुरिया दर्शकन खातिर तोहफा बन के आ रहल बा निरहुआ इंटरटेनमेंट के औलाद. पूरा परिवार एक साथे बइठ के देख सको अइसन फिल्म भोजपुरी में आजुकाल्ह बनते नइखी स. अइसनका माहौल में एगो पूरा तरह से पारिवारिक फिल्म बावे औलाद जवना के देख के भोजपुरियन के अपना भोजपुरियत पर गर्व होई.\nऔलाद के निर्देशन असलम शेख कइले बाड़न. एह फिल्म में बेटा आ बेटी का बीच के भेदभाव आ कन्या भ्रूण हत्या जइसन मसला उठावल गइल बा. दू भाईयन के आपसी प्यार, महतारी बेटा के प्यार देख के दर्शक भावुक हो जइहे. साथ ही फिलिम में पारंपरिक रूप से गाँवन में गाए जाए वाला कुल दस गो गीत शामिल बाड़ी सँ जवना में सोहर डोमकच पूरबी समेत हर रस के गीत बा.\nके के सिंह के लिखल संवाद दर्शकन के ताजा हवा के झोंका माफिक बुझाई. गीत विनय बिहारी, प्यारेलाल कवि, आ श्याम देहाती के लिखल बाड़ी स. संगीत दिहले बाड़े राजेश रजनीश. फिल्म के कलाकारन में दिनेशलाल यादव निरहुआ, प्रवेश लाल यादव, पाखी हेगडे, शुभी शर्मा, मनोज टाइगर, अवधेश मिश्रा, अनिल यादव, संजय पांडेय, ए के राय, किरण यादव वगैरह के नाम बा.\nफिल्म पूरा देश में आठ जुलाई के रिलीज होखे जा रहल बा.\n”भोजपुरी सिनेमा के स्वर्ण जयन्ती साल में निरहुआ के तोहफा”


डुमरांव सूत मिल खुले के आसार नइखे लउकत – टटका खबर\nडुमरांव सूत मिल खुले के आसार नइखे लउकत\nपिछला आठ महीना से बंद पड़ल डुमराँव सूत मिल के अबहियों खुले के उमेद नइखे लागत काहे कि काटल बिजली कनेक्शन फेर जोड़वावे ले के चलत झगड़ा अब सुप्रीम कोर्ट ले चहुँप गइल बा. सु्प्रीम कोर्ट कहले बिया कि फिलहाल बकाया में बीस लाख रुपिया जमा करा देव सूत मिल आ बीमार कारखानन के मिले वाला छूट का बारे में हाई कोर्ट सुनवाई आ समीक्षा करे.\nTags: डुमराँव, सूत मिल\nटटका खबर, शुक, 12 जनवरी 2018\nटटका खबर, सोमार, 1 जनवरी 2018


भोजपुरी पंचायत के नवम्बर 14 के अंक – Anjoria\nभोजपुरी पंचायत के नवम्बर 14 के अंक\nOct 27, 2014 पत्रिका, भोजपुरी, भोजपुरी पंचायत, सरोकार\n– – ओमप्रकाश सिंह\nआजुए ईमेल से मिलल भोजपुरी पंचायत पत्रिका के नवम्बर 2014 अंक देखि के मन मिजाज खुश हो गइल. अगर भोजपुरी से छोह के बात हटा दिहल जाव त पत्रिका के कलेवर बहुते स्तरीय बा. सोना पर सोहागा वाला बाति होखीत अगर ई पत्रिका भोजपुरी में छपल करीत. बाकिर एकरा प्रकाशक के मालूम बा कि तब एक त एह भोजपुरी पत्रिका के दायरा घट जाई आ दोसरे हर महीना नियम से स्तर के सामग्री जुटावल कठिन रही.\nआ हमरो लगे कवनो कारण नइखे कि एह बात के विरोध कर सकीं. रोजे देखत बानी कि भोजपुरी के एक से एक नेता आ आन्दोलनकारी हिन्दी में उकीचत बाड़े. उनको मालूम बा कि भोजपुरी में लिखिहें बोलीहें त राजनीति करे में फायदा ना होखी़. एहसे ऊ आपन लेख, आपन किताब, आपन पत्रिका, आपन विज्ञप्ति, आपन कार्यक्रम सब कुछ हमेशा हिन्दी में करेंले आ कुछ लोग ओहू ले आगा बढ़िके अंगरेजी में लागल बा. संतोष अतने बा कि भोजपुरी पंचायत पत्रिका के हर अंक में कुछ ना कुछ भोजपुरी के सामग्री जरूर रहेला आ बाकी में भोजपुरी सरोकारन से जुड़ल बात.\nएहू अंक में ‘फिर उठी भोजपुरी के संवैधानिक मान्यता की माँग’, ‘माॅरीशस : खेतों से सत्ता तक गिरमिटिया मजदूर’, ‘माॅरीशसीय भोजपुरी साहित्य’, ‘गिरमिटियों ने रचा दुनिया का स्वर्ग – माॅरीशस’, ‘विकास के ध्वजवाहक हैं प्रवासी’, भोजपुरी सिनेमा से जुड़ल खबर वगैरह हिन्दी में रहला का बावजूद भोजपुरी सरोकारन से जुड़ल सामग्री बा.\nव्यंग लेख ‘नेता काका’, ‘बतकुच्चन’ के एगो कड़ी, कहानी ‘पवित्तर लहर’, आ ‘मॉरीशस : आपन बोली-आपन लोग’ नाम के लेख भोजपुरी में दे के भोजपुरी पढ़े वाला लोग के तोस देबे जोग बा.\nचलत चलत एगो निहोरा कइल बेजांय ना होखी कि प्रूफ के बहुते गलती बा जवन ना होखे के चाहीं. एह से पत्रिका के मान पर चोट चहुँपेला.\nदू गो डाक्टरी कविता


भोजपुरी पट्टी से हादसा आ अपराधन के खबर – टटका खबर\nलूटल ट्रक आ चार गो दोसर गाड़ियन का साथे जौनपुर के सिरकोनी इलाका के शादीपुर गाँव का लगे से पाँच गो लूटेरन के पुलिस ध लिहलसि.\nआजमगढ़ के बऊवापुर गाँव में मंगल सँझिया एदो नवही के चहेट के गोली मार दिहले सँ बदमाश.\nमऊ के कोपागंज इलाका के डीसीएसके मोड़ का लगे मंगल सँझिया एगो दुकान पर चाय पीयत भासपा नेता आ एगो हत्या के केस में आरोपी पवन यादव के गोली मार के जान ले लिहल गइल आ दू गो मोटर साइकिल से आइल हत्यारा भाग निकलले सँ.\nचुनावी झगड़ा बाप से रहल बाकि बदला ओकरा मासूम बेटा से ले लीहल गइल. आजमगढ़ के मेंहनगर इलाका के कटहन सिंहपुर गाँव के एगो स्कूल से उठा के सात बरीस के एगो बचवा के गरदन रेत के मार दिहलें स बदमाश.\nबलिया के हल्दी इलाका के एगो गाँव के लइकी के कुछ दिन पहिले भइल खून के खुलासा करत पुलिस ओही गाँव के रहेवाला हत्यारा के पकड़ लिहलसि. दुनू का बीच पहिले इश्कबाजी चलत रहे बाकि बिआह का बाद प्रेमी ओकरा से जान छोड़ावल चाहत रहे बाकि महबूबा ओकरा के छोड़े ला तइयार ना रहे से ऊ ओकर खूने क दिहलसि.\nबलिया के बाँसडीह इलाका के अकोल्ही गाँव को लगे एगो बेकाबू कार सड़क किनारे के चाय दुकान में घुस गइल आ ढेरे लोग के कचार दिहलसि. एह हादसा में तीन लोग के मौत हो गइल आ चार जने घवाहिल होके अस्पताल में भरती करावल गइल बाड़ें.\nTags: आजमगढ, जौनपुर, बलिया, मऊ


घोटाला – Anjoria\nअप्रैल 6, 2011 OmPrakash Singh\n– जयंती पांडेय एकदिन एगो नेताजी अपने दुलरुआ बेटा से पूछले – बाबू रे, तें आगे जा के का बने के चाहऽतारऽ ? माने कि जिनिगी में आगे जा के…\nकुर्सी का मोह में चिपकल एगो बेहाया भीष्म पितामह\nमहाभारत के कहानी में एगो भीष्म पितामह रहले जिनका चरित्र में दोसर दोष ना रहे सिवाय एह बात के कि ऊ सत्ता पक्ष का साथे रहले आ अपना आँखि का…\nदेश के अइसनका मजबूर प्रधानमंत्री से मुक्ति चाहीं\nफरवरी 16, 2011 OmPrakash Singh\nप्रधानमंत्री मनमोहन सिंह आज मीडिया संपादकन से बतियावत जवन कुछ कहले ओकर लब्बे लुआब इहे बा कि ऊ मजबूर बाड़े, गठबन्हन सरकार में कुछ ना कह सकस, कुछ ना कर…\nदिसम्बर 23, 2010 OmPrakash Singh\n– पाण्डेय हरिराम पेट्रोल के दाम बढ़ले कुछुवे दिन बीतल बा कि सरकार डीजलो के दाम में दू रुपिया प्रति लीटर के आ रसोई गैस का दाम में बढ़ोतरी करे…\n– जयंती पांडेय बड़ा कंफ्यूजन बा जी. आउर ई नेता लोग तऽ मामिला के अउरी फइला रखले बा. जवने घोटाला सामने आवऽता ओही के सबसे बड़हन बता देता लोग. एक…\nनवम्बर 14, 2010 OmPrakash Singh\n– पाण्डेय हरिराम कारण चाहे जवन होखे, भ्रष्टाचार आ घोटाला के दू गो बड़ आरोपियन के बाहर के रास्ता देखा के बुझात बा कि कांग्रेस दांडिक नीति लागू करे का…


भइल बियाह मोर अब करब का ? – Anjoria\nFebruary 8, 2012 OmPrakash Singh लस्टम पस्टम 0\nबड़ा ढेर दिन के बाद रमचेलवा फेरू लउकल. रमचेलवा के संगे-संगे दो-चार जाना अउर रहलें. बुझाइल कि रमचेलवा ए घरी नेतागीरी करे लागल बा. बाकी अपना गुरु लस्टमानंद के देख के रमचेलवा मानो गोड़े पर ढह पड़ल. सांच कहीं तऽ बड़ा नीक लागल. अरे! ए घरी केहू चेला नइखे बने के चाहऽत. सबे गुरु बने खातिर बेचैन बा. जहां देखीं उहवें राजनीति. सबे एक-दूसरा के टांग मारे अउर टांग खींचे में ओस्ताद बा. अइसना में भला केहू चेला कहावल पसंद करो कइसे. बाकी रमचेलवा के अइसन निहुरल पोज देख के लस्टमानंद के जिअरा मानो जुड़ा गइल. लस्टमानंद आपन गुरुआई देखावे खातिर पूछलन, बताव रमचेलवा, एतना ढेर दिन बाद कइसे गुरु के याद आइल. अउर ए घरी का करऽताड़ जउन गुरु के दरशन करहूं नइख आवत. रामचेलवा के चेहरा पर मानो पंचलाइट चमक उठल. चौबीस इंची के होंठ चियार के कहलस, गुरु जी अइसन भला हो सकेला कि कउनो बड़हन ममिला हो अउर राउर चौखट छोड़ के हम कहीं चल दीं. अरे, ए घरी गुरुजी वोट के बहार बिया. रउआ तऽ एकरा ले ऊपर उठ गइल बानी. भोले बाबा निअर सबके ‘तथास्तु’ कह देनीं बाकी हमनीं के तऽ बाजार बनावे के पड़ेला. आखिर एही घरी तऽ थोड़ा बहुत खेत जोताला. ए घरी कंडीडेंट लोग बड़ा होशियार हो गइल बा. पेट्रोल मोबिल गाड़ी में अउर पेटे में भरवा देता लोग अउर छोड़त नइखे. संगे-संगे गांवें गांवे दउड़ावऽता लोग. का बतावल जा गुरु जी पहिले के जमाना केतना बढ़िया रहे. कंडीडेंट घरे बइठल हाथे में सब कुछ थमा जाये लोग. अउर बस मजा आ जाए. का बतावल जाए ..‘हर हेंगा में जइसन-तइसन पगुरी में रंथ’ कहावत एकदमे सांच हो जाए. बाकी ए घरी तऽ दउड़ा मुआवऽता लोग. चेलवा के एतना भाषण भला गुरु से खेपावे. कहलऽन- ई, बताऽव, रस्ता कइसे भुलक्ष्ल?\nमाथ खजुआवत रमचेलवा अब असली टापिक पर आइल. कहलस – गुरुजी, इ जौन हमरा संगे आइल बा लोग, बड़ा परेशान बा लोग. इनकर लईका के थोड़ दिन पहिले बिआह भइल. लईकी वाला जउन सकरले रहे तउन देहलस नाहीं. तिलका के बेरा कहलस के आधा दे तानी बाकी बिआह के पहिले कुल दे जाइब जा. जब बिआह के दिन नियराये लागल तब बहाना करे लागल सब कि पट्टीदारी में एगो एक्सीडेंट हो गइल बा. रोगी के ले के बनारस भागे के पड़ऽता. ओहिजा से लउट के सब कुछ दे जायब जा. बाकी बिआह के दिन ले उ सबे ना आइल. इहे बहाना बनावत रह गइल कि बनारस से अबे पहुंचऽतानी जा. रउआ सबे बरात ले के आईं लोग, जउन जउन सकारल बा, सब दिआई. पहिले बरात में जनवासा पर रखवा लेब लोग तब दुअरा बरात ले के पहुंची लोग. हमनी के जुबान खाली ना जाई. विश्वास में इ लोग बरात ले के पहुंचियो गइल लोग. लईकी वाला सब समान ठीके जनवासा में रखवा गइल. लइको वाला खुशी-खुशी नश्ता-पानी कचरऽल आ बिआह के सरसंजाम शुरू हो गइल. लेकिन अबहिन एक-दू घंटा बीतऽल होखी कि कहवां से पंद्रह-बीस जाना मुंह पर गमछी बंधले आइल अउर जनवासा में जउन दू-चार जाना बइठ के गपिआवत रहे ओकरा पर बंदूक भिड़ा के सब गाड़ी पर लाद ले गइल लोग. बराती लोग जब गुरहथी से लउटल तऽ हो-हल्ला भइल बाकी अब करो तऽ का.\nगुरु लस्टमानंद कहलन – तऽ एहिमे पुलिस के न काम बा. हमरा लगे का आइल बाड़ ?\nरमचेलवा कहलस – नाहीं गुरुजी, बाद में पता लगावल कि गमछवा बंधले जेतना जाना आइल रहे, सबे लईकी वाला के घरे के रहे.\nगुरु लस्टमानंद ठठा के हंस पड़लन – जाये द रमचेला, आधा पइसा तऽ मिलिये गइल रहे. एही में संतोष करऽ.\nरमचेलवा कहलस – नाहीं गुरुजी कउनो रस्ता निकालल जाओ.\nलस्टमानंद हंस के कहलन – भइल बिआह मोर अब करब का. जाये दऽ लईकी वाला के खिलाफ कुछू करबऽ लोग तऽ उलटे तहरे ऊपर चारज लाग जाई. जा सबे प्रेम से अउरी कुछू दूह सकऽताड़ तऽ दूह लऽ नाहीं तऽ जउन भइल तउना के भुला जा लोग.


Download मिठु मार्शल का 2018 का सबसे बड़ा रोमांटिक वीडियो दिने में दु दू बेर चढ़ जाता रे - ExtraVid.Org\nमिठु मार्शल का 2018 का सबसे बड़ा रोमांटिक वीडियो दिने में दु दू बेर चढ़ जाता रे Video List\nHome › Search › मिठु मार्शल का 2018 का सबसे बड़ा रोमांटिक वीडियो दिने में दु दू बेर चढ़ जाता रे\nमिठु मार्शल का 2018 का सबसे बड़ा रोमांटिक वीडियो || दिने में दु दू बेर चढ़ जाता रे ||\nमिठु मार्शल का 2018 का सबसे बड़ा रोमांटिक वीडियो || दिने में दु दू बेर चढ़ जाता रे ||\nBy: Dj Arun Jharkhand No.1\nमिठु मार्शल का 2018 का सबसे बड़ा आर्केस्टा सांग ||भतरा ऊपर रहे हम रही निचे ||\nमिठु मार्शल का 2018 का सबसे बड़ा रोमांटिक वीडियो || लेबे ला तईयार बोला कब देबू ||\nमिठु मार्शल का 2018 का सबसे बड़ा रोमांटिक वीडियो || प्यार करेला गिन के ||\nमिठु मार्शल का 2018 का सबसे बड़ा रोमांटिक वीडियो ||पलंगिया रातभर चोए चोए किया ||\nBy: Dhananjay Dharkan or Mithu Marshal Special\nमिठु मार्शल का 2018 का सबसे बड़ा रोमांटिक वीडियो ||भऊजी तोहर बहिन करस||\nVidio song Awdhesh premi mithu marshal अवधेश प्रेमी मिठु मार्शल खूब किया बूता के दिया Bhojpuri\nBy: S MUSIC BHOJPURI\nमिठु मार्शल का 2018 का सबसे बड़ा पारिवारिक वीडियो || परदेशी आ जा ये पिया ||\n2018 का मिठु मार्शल का बड़ा रोमांटिक वीडियो ||तोहार ओठवा गुलाबी बा|| Tohar Othawa Gulabi Ba\nमिठु मार्शल का 2018 का सबसे बड़ा आर्केस्टा वीडियो ||छानी छानी फाने|| Chhani Chhani Fane\nमिठु मार्शल का 2018 का सबसे बड़ा रोमांटिक वीडियो || ले ले केला हाई मोट लहे लहे घोट ||\nSuper hit song Mithu Marshal Arkestra Dine me Du Ber Chadh Jata re\nमिठु मार्शल का 2018 का सबसे बड़ा पारिवारिक वीडियो || जिया धक् धक् करे ||\nMithu Marshal का फाडू रोमांटिक वीडियो || Love Marriage शादी से आराम बा ||\nBy: Bhojpuri All Hit Audio and video\nDownload मिठु मार्शल का 2018 का सबसे बड़ा रोमांटिक वीडियो दिने में दु दू बेर चढ़ जाता रे videos. Watch मिठु मार्शल का 2018 का सबसे बड़ा रोमांटिक वीडियो दिने में दु दू बेर चढ़ जाता रे videos. Free download & watch मिठु मार्शल का 2018 का सबसे बड़ा रोमांटिक वीडियो दिने में दु दू बेर चढ़ जाता रे videos online.


ओह घरी पश्चिमी बिहार में हिरोइनचिअन के आंतक बहुत बेसी हो गइल रहुए, जदि भुला के बल्टी, तसला, रसरी, कुरसी, टेबुल भा सइकिल घर के बहरी भा बिना ओहारे अंगना में छूट जाए त दस पनरह रोपया खातिर मारल मारल फीरत हिरोइनचिअन के लाटरी लगले जइसन खुशी मिलत रहे। कसहूं चोरा के बेच खोच के दस पनरह रोपया में हीरोइन पी के रात भर टुन्न रह$सन। एगो साहूकार आ बाबाजी पड़ोस में रहत रहुअन जा ,साहूकार के पांच गो छौड़ी आ बाबा जी के दू गौ छौड़ा रहे। साहूकार…\nलघुकथाबिम्मी कुँवरLeaveacomment\n१.बेटी के बियाह बेटी के बियाह खातिर चिन्तित महतारी अपना पतिदेव से कहली- एजी! रउरा बेटी के बियाह के कवनो चिन्ता बा की ना ? बेटी पढ़ि -लिख के पांच बरीस से नोकरीयो करऽ तिया, पैंतीस बरीस के उमीरो हो गईल। समय से शादी-बियाह कईल हमनीं के जिम्मेवारी बा बाकिर रउरा त कवनो फिकीरे नईखे। मेहरारू के बात सुनि के पतिदेव जी कहनीं- बेवकुफी मत करऽ। बबुआ इंजिनियरी पढऽ ता, दूसरा साल ह। अबहीं बियाह के बात टारऽ, काहां से आई हर महीना पच्चीस हजार रुपीया आ हमनीयों के आपन…\nलघुकथाअशोक मिश्रLeaveacomment\nप्रदेश में शराबबंदी बा, शराब खरीदल-बेचल आ पियल प्रतिबंधित बा। बाकिर, एहि बंदी के आड़ में नया रोजगार खूब फरत-फुलात बा। पड़ोसी प्रदेश से शराब के तस्करी शबाब पर बा, पूरा के पूरा एगो रैकेट लागल बा। काल्ह फजीरहीं एगो शराब से भरल ट्रक सीमावर्ती थाना में जब्त भईल रहे, दिनभर खूब गहमागहमी रहे। आज थानेदार के हवाले से अखबार में खबर छपल कि एक हजार शराब के बोतल बरामद भईल बा। अब चर्चा ईहो बा कि पड़ोसी प्रदेश के सीमावर्ती जिला में शराब व्यवसायी के सदमा लाग गईल बा,…\nलघुकथानिशा रायLeaveacomment\nलघुकथाडॉ रिचा सिंहLeaveacomment\nबसमतिया के उपर बडा कठिन समय बा हस्पताले चहुपे के ।सॉय सॉय करत अन्हरीया बा । कोरा मे बोखार से तपत ओकर साल भर क् बेटवा। फटहीा लुगरी मे लपेटले अपने दुधमुहा दुलरूवॉ के करेजा से चिपटवले बसमतिया अपने भतारे के पीछे पीछे भागत चलत जात बदहवासल एक गो मतारी “का जाने भगवान हमसे काहे के नराज हउए?…..हमरे पुजा भगती मे कौन कसर रहि गयल का जाने गोलूआ के बाबू से कउनो अनहित ना न भईल जवने से देवी देवता नराज हउए गोलुआ क् शरीर तवा जैसन जरत बा.. दोहाइ…


महुआ टीवी पर बालाजी टेलीफिल्मस के ‘‘सेनूर माँग टिकुली’’ – Anjoria\nJul 20, 2011 सेनूर माँग टिकुली\nभोजपुरियन के चहेता मनोरंजक चैनल महुआ टी. वी. पर पिछला 18 जुलाई से एगो नया धारावाहिक ‘‘सेनुर मांग टिकुली’’ शुरू भइल बा जवना के निर्माण मशहूर कंपनी बालाजी टेलीफिल्मस् कइले बा. सोमार से शुक ले रोज रात आठ बजे से देखावल जा रहल एह सीरियल में दू गो लड़ीकियन के कहानी बा जवनन के विचार दू तरह के बा. इंदिरा आ शालिनी नाम के एह सहेलियन का नजरिया से बिहार के सभ्यता आ संस्कृति देखावल गइल बा. पटना में जनमल इंदिरा आधुनिक विचारन वाली लड़िकी हई जे विदेश जाइल चाहत बाड़ी. दोसरा तरफ शालिनी बाड़ी से अमेरिका में जनमली, पलइली आ पोसइली. बावजूद एकरा ऊ अपना सभ्यता आ संस्कृति का खोज में भारत आवत बाड़ी. संजोग से एह दुनु के मुलाकात ईश्वर नामके नौजवान से होत बा आ दुनु ओकरे से प्रेम करे लागत बाड़ी. फेर का हो ता, ईश्वर केकरा से प्यार करऽता, इंदिरा आ शालिनी के किस्मत उनुका लोगन के कहाँ ले जात बिया इहे सबकुछ एह धारावाहिक ‘सेनुर मांग टिकुली’ में देखावल जाई.\nनिर्देशक हउवें वरूण सिंह. इंदिरा का भूमिका में अंकिता दूबे, शालिनी का भूमिका में नैना, आ ईश्वर का भूमिका में प्रिय रंजन बाड़े.\nOne thought on “महुआ टीवी पर बालाजी टेलीफिल्मस के ‘‘सेनूर माँग टिकुली’’”\nSalman Guddu says:


अस्तित्व संकट से जूझत भोजपुरी बियाह गीत के परंपरा – Anjoria\nगीत-गवनई नारी-जगत निबन्ध साहित्य\nअगस्त 12, 2013 डॉ. रामरक्षा मिश्र विमल, परंपरा गीत, बियाह गीत, भोजपुरी, संस्कार गीत\nएहमें कवनो संदेह नइखे कि लोकसाहित्य में लोकगीत के जगह सबसे अधिक महत्त्वपूर्ण बाटे. जनजीवन में एकरा व्यापक प्रचार के स्वीकार करत राधावल्लभ शर्मा जी मानतानी कि ई गीत भावुक आ संवेदनशील जनता के हृदय के स्वाभाविक उद्गार होले सन. ईहे कारन बा कि भिन्न-भिन्न भषन के लोकगीतन में भावना के समानता पावल जाला. ए गीतन में छंद ना, बलुक लय के माधुर्य होला. जवन आनंद एह गीतन के सुनला से मिलेला, ऊ पढ़ला से ना. एहमें अभिव्यक्ति के भंगिमा, भावना आ विचारो के विलक्षणता पावल जाले. अतने ना बलुक एमें अपना क्षेत्र के सभ्यता, संस्कृति आ परंपरा के एकदम सही झाँकियो मिलेले. ई गीत जवना परिस्थिति में गावल जाले सन, ओकरा साथे मिल गइला पर त अइसन लागेला कि अतना मधुर आ प्रभावशाली गीत दोसरा जगह ना मिलिहें सन. इहनी में भारतीय जीवन के अंतरंग धारा के ज्ञान निहित बाटे. ई गीत अपना क्षेत्र विशेष खातिर वरदान स्वरूप बाड़े सन आ लोकजीवन के लगातार रससिक्त करत रहे के इहनी में अद्भुत क्षमता बाटे.1 कृष्णदेव उपाध्यायो जी मानींले कि जन संस्कृति के जइसन सही आ सजीव चित्रण लोक साहित्य में उपलब्ध होला, ओइसन कतहीं अउर ना. सरलता, स्वाभाविकता आ सरसता में त एकर कवनो जोड़े नइखे.2\nलोकगीतन के भाषा आ सामग्री में आज के शिक्षित समाज अइसन कुछऊ ना खोज पावेला, जवना से ओकर मिथ्या स्तरीयता धराशायी ना हो जाउ भा श्रम, चिंतन आ बहस के रास्ता से ‘नो कमेंट’ के मुद्रा में चुपचाप निकल जाइल चाहेला आ नाहीं त साधारण लोगन के मुहबिचकाऊ भीड़ में खुद के शामिल कऽके सुरक्षित भइल चाहेला. बाकिर, डॉ. विद्यानिवास मिश्र एह लोकनिधि के गरिमा के खूब चिन्हले बानी. उहाँका मानींले कि लय आ ताल के परख जतना एह गीतन में बा, ओतना संस्कृत साहित्य के छंदन में साइते मिल सकेला.3 उहाँके अनुसार लोक साहित्य के भाषा शिष्ट आ साहित्यिक भाषा ना होके साधारण जन के भाषा हटे, ओकर वर्ण्य वस्तु लोक जीवन में रचल-बसल चरित्रन आ भाव-प्रभाव तक सीमित बा आ ओकरा रचना में व्यक्ति के ना बलुक समूचा समाज के समवेत योगदान बाटे. इहे कारन बा कि लोक साहित्य पर व्यक्ति के छाप ना होके समग्र व्यक्ति-लोक के छाप होखेला.4\nपरंपरा, बियाह आ बियाह गीत\nभारतीय संस्कृति में बियाह सबसे प्रसिद्ध प्रधान संस्कार के रूप में जानल जाला. बियाह भारतीय परंपरा में खाली एगो मांगलिके काम ना हटे, बलुक ई भारतीय समाज में एगो जिम्मेवार जिनिगी के शुरुआत के लोकोत्सवो का रूप में स्थापित बा. बियाह के प्रथा अलग-अलग क्षेत्रन आ जातियन में भिन्न भिन्न होखेले. एही से एह अवसर पर गावे जाएवाला मंगलोगीतन में विविधता मिलेला.\nबियाह के गीत बर आ कन्या दूनो के घर में गावल जाला. जहिया बर के तिलक चढ़ेला, ओही दिन से ए गीतन के गवाई शुरू हो जाला. जहाँ बर पक्ष के गीतन में खूबे उछाह आ उत्साह लउकेला, ओहिजे कन्या पक्ष के गीतन में उदासी साफ-साफ लउकेले.5हालॉकि आजु अब ऊ बात नइखे रहि गइल. आज स्थिति बदल गइल बिया. आज के दुख-तकलीफ के अनुभूति क्षणिक हो गइल बिया आउर उछाह आ उत्साह दूनो ओर लउके लागल बा. जवन संकोच आ लाज कबो हमनी के मर्यादा के प्रतीक होखत रहे, ओकरा के इलेक्ट्रॉनिक मीडिया के ग्लोबल संस्कृति लगभग लील गइल बिया. हँ, अलग से तिलक-दहेज का सङही अभिमानो प्रदर्शन के तनाव लउके लागल बा. बियाह का अवसर पर कई प्रकार के बिधि-बिधान कइल जाला, जवना में गीतन के गावलो एगो जरूरी अंग मानल जाला. एह बिधि-बिधानन का अनुसार एह गीतन के विभाजन संक्षेप में अइसे कइल जा सकऽता –\nकन्या का ओरि के गीत\n1.तिलक के गीत\n2. संझा के गीत\n3. माँड़ो के गीत\n4. माटी कोड़ाई के गीत\n5. कलसा धराई के गीत\n6. हरदी के गीत\n7. लावा भुँजाई के गीत\n8. मातृपूजा के गीत\n9. दुआरपूजा के गीत\n10. गुरहत्थी के गीत\n11. लावा मेराई के गीत\n12. बियाह के गीत\n13. भाँवर के गीत\n14. चूमे के गीत\n15. दुआर रोके के गीत\n16. कोहबर के गीत\n17. परिहास के गीत\n18. भात के गीत\n19. बर के अबटन लगावे के गीत\n20. माँड़ो खोलाई के गीत\n21. बरात के बिदाई के गीत\n22. कक्कन छोड़ाई के गीत\n23. चौथारी के गीत\nबर का ओरि के गीत\n1. तिलक के गीत\n2. सगुन के गीत\n3. भतवानि के गीत\n5. लावा भुँजाई के गीत\n6. इमली घोटाई के गीत\n7. हरदी के गीत\n8. चूमे के गीत\n9. मातृपूजा के गीत\n10. जोड़ा जामा पहिनावे (वस्त्र धारण) के गीत\n11. मउरि के गीत\n12.परिछावन के गीत\n13. डोमकछ के गीत\n14. गोड़ भराई के गीत\n15. कोहबर के गीत\n16. कक्कन छोड़ाई के गीत\n17. चौथारी के गीत\nभलहीं पंडित जी बियाह के मए रस्म विधिवत मंत्रोच्चार के साथ संपन्न करा दिहीं, बाकिर गाँव में मेहरारुन के तब ले संतोष ना होखे जब ले ऊ लोग ओ मंत्रन का सङही मंगलोगीत ना गा लिहें सन. वर्तमान पीढ़ी के ओ लोगन के लय-सुर भले नीक ना लागो, बाकिर ओ घरी बर भा कन्या- कवनो ओरि से मेहरारुन के गीत ना सुनला पर अतिथि पक्ष अपना के अपमानित अनुभव करेला. आ, ओह घरी त हदे हो जाला जब खात खा मेहरारु लोग गारी ना गावेलिन आ बरियाति रूसिके खाना छोड़िके ‘ठहर’ (भोजन-स्थान) पर से चल देले. एह तरह से ई मंगल गीत लोक संस्कृति के अनिवार्य अंग बन गइल बाड़े सन. मेहरारु लोग एह गीतन के बहुत तन्मय होके आ लय में गावेलिन. एह अवसर पर भोजपुरी क्षेत्रन में बियाह का अवसर पर गावल जाएवाला कुछ मंगल (संस्कार) गीतन के देखीं.\nवर आ कन्या- दूनो ओरि एह मांगलिक उत्सव के शुरुआत ‘हरदी भेंवला’ से होला. एह अवसर पर शिवजी के प्रार्थना कइल जाला आ फेरु त हरदी लगावे के गीत गवाए शुरु हो जाला –\nपुरइन पात पर सूतेली गउरा देइ\nसपना देखेली अजगूत\nपार परोसिन तूहू मोर गोतिन\nसपना के करऽ ना बिचार,\nआजु हरदिया सरबे गुन आगर\nसुरति बहुते मन लागि\nएकलि धिया मोहे दिहितऽ बिधाता\nमड़वा अइते भगवान.\nएकरा बाद बर आ कन्या- दूनो का घर पर सगुन उठेला. ई सगुन बर किहाँ तिलक से पहले आ कन्या किहाँ तिलक के बाद उठेला.\nनिमिया के डाढ़ि मइया लावेली हिंडोलवा कि झूली-झूली\nमइया मोरी गावेली गीतिया कि झूली-झूली\nकोरिन नदिया में दहिया त अमिरित जोरन\nदहिया लेहु दहिया लेहु भोजइतिन रउरा घरे जगि हउवे\nबियाह के पहिल दृश्य तिलक के होला. एहमें कन्या पक्ष वर पक्ष किहाँ जाके वर के पूजा करत तिलक चढ़ावेला. दू अपरिचित पक्षन के पारस्परिक संबंध के शुरुआत एहिजे से होला. चउक पूरला से एह अवसर के गीतन के शुरुआत होला –\nगाइ के गोबर अङना लिपाइल, गजमति चउक पुराइल भले हो\nआवसु राम चउक चढ़ि बइठसु.\nकहँवा के तिलकहरू तिलक लेले ठाढ़ भइले\nकहँवा के बाबू कुँअर तिलक ना चढ़ावे.\nतिलक गिनले कवन बाबा अनकि-झनकि बोले\nमोर बचवा पढ़ल पंडितवा तिलक बड़ा थोर बाड़े.\nठगि लियो लइका हमारा रे समधी बइमाना………\nबियाह का अवसर पर सभे बेटी बहिन नइहर बोला लिहल जाली सऽ. तिलक के बादे से बियाह तक कन्या पक्ष किहाँ रोज साँझी खा एगो निश्चित समय पर मेहरारुन के मंडली जमि जाले आ तरह-तरह के मंगल गीत गवाए लागेला. एह अवसर के गीतन के एगो नमूना-\nकेइ जइहें पुरुब चनवा केइ जइहें पछिम चनवा\nआरे माई केइ जइहें बहिना लियावन चनवा\nबहिनिया बीनू ना शोभे मड़वा\nबाबा जइहें पुरुब चनवा चाचा जइहें पछिम चनवा\nआरे माई भइया जइहें बहिना लियावन चनवा\nमाँड़ो (मंडपाच्छादन), मानर पूजन आ मटकोर के गीत बहुत महत्त्वपूर्ण होखेले सन.\nआरे बाबा हो कवन बाबा मड़उआ छाइ मोहें देहु\nभींजेले मोरे राजा के कुँअर चादर तानि देहु.\nए पउवा हो खियवले कवन देव के गोतिया हँकरइति\nए मोती सारी झरि गइली कवन देइ के मानर परिछइति.\nकवना बने रहलू ए कोइलरि कवना बने जालू\nकेकरा दुअरवा हो कोइलरि उछहलि जालू.\nबियाह से पहिले बर आ कन्या के अपना-अपना घर पर दूनो के उनकर सगा-संबंधी मेहरारू हरदी लगावेली सन. हरदी लगावत खा हरदी के गीतन के गावे के काम चलता रहेला-\nलाल रंग हरदी पियर रंग बाची हो\nहाली-हाली हरदी चढ़ाईं मोर चाची हो.\nहरदी के झाँस-झूँस सहलो ना जाई हो\nहमरो अनजान बेटी अति सुकवार हो.\nएह अवसर पर चुमावनो के गीतन में मेहरारू लोग खूब रुचि लेलिन –\nहरी-हरी दूबिया अँजुरि भरि चाउर शिवसागर हरी\nचूमि चामि देली असीस जियसु वर लाख बरिस.\nघर में से निकलेली आपन अम्मा हो\nडाल भरि अच्छत लेले.\nबर पक्ष में बरात निकले से पहिले आ कन्या पक्ष में बरात के दुआरे लगला का बाद नहछू नहान के रस्म होला. एहमें ‘हरिस’5 धइके ओकरा पर पीसल हरदी लगावल जाला आ ओह पर बइठाके लइकी के नहवावल जाला.\nकेई जे पोखरा खनावेला घाट बनावेला\nकेकर परेला हँकार त सीता नहवावे के.\nकन्या पक्ष के जब पता चल जाला कि बरात गाँव में आ गइल बिया त मेहरारू लोग एगो खास जगह पर आसन जमाके गीतन का माध्यम से स्वागत के तेआरी में जुट जालिन –\nआपन खोरिया बहारऽ ए अनजान बाबा\nआवतरे दुलहा दामाद हो\nबइठे के माङे दुलहा पलङ गलइचा\nलड़ने के माङे मएदान हो.\nआ, जइसहीं बरात दुआरे लागलि कि साइते कवनो गारी होई, जवन उहाँ सभ मंगल गीतन का चासनी में ना परोसत होखबि –\nहथिया-हथिया शोर कइले गदहो ना ले अइले रे\nतोरा बहिन के……………..\nनाँव हँसववले रे.\nएह गीतन में बराती लोगन खातिर जहाँ अटपट आ अभद्र शब्दन के प्रयोग होला, ओहिजे दुलहा खातिर सम्मानजनक आ प्रिय शब्दन के. जब बरात दुआरे लागि जाले, तब ‘दुआरपूजा’ कइल जाला| एकरा बादे दुलहा के घर का भीतर जाए के अनुमति मिलेले.\nलह ना कवन बाबा धोतिया हाथे पान के बीरा\nकरऽ ना बरतिया से मिनती हाथे पान के बीरा\nएकरा बाद के महत्त्वपूर्ण रस्म गुरहत्थी (गृहस्थी) के होला, एकरा के कन्या निरीक्षणो कहल जाला. एह अवसर पर ससुराल से ले आइल जेवर जेठ (भसुर, दूल्हे के बड़े भाई) दुलहिन के चढ़ावेले –\nअइसन भसुरवा के कइसे दीहीं गारी रे\nधिया जोगे लवलन्हि रेसमी के सारी रे.\nटिकवा ले अइले भसुर हँसुली हजारी रे\nधिया जोगे लवलन्हि हार पँचलारी रे.\nकाड़ा ले अइले भसुर छाड़ा ना ले अइले रे\nकाड़ा के शोभा भसुर पायल ना ले अइले रे\nएक त खराब कइले मइया बेंचिके अइले रे\nदोसरे खराब कइले आधी राति अइले रे.\nजइसन कुकुरा के पोंछि ओइसन भसुरा के मोंछि……….\nगुरहत्थी के बाद दूलहा के फेरु मड़वा में ले आवल जाला आ ओकर परिछन (परीक्षण) कइल जाला –\nअँखिया तोरी निरेखीं रे दुलहा कजरो ना रे\nमइया तोरी बउराहिनि बर परिछहूँ ना जाने\nरे दुलहा कजरो ना रे.\nबियाह के सभसे महत्त्वपूर्ण रस्म होले- कन्यादान. एकरा पूरा भइला का बाद बेटी के अपना माई, बाप, भाई, बहिन- सभसे संबंध टूट चुकल होला. जवना बेटी के बाप अपना प्राणो से अधिका प्यार करेला आ ओकरा लालन-पालन में कवनो किसिम के कमी ना आवे देइ, ऊहे जब ओकराके केहूके दान के रूप में देत होई त ओह बाप के का हालत होत होई, एकर अनुमान सहजे कइल जा सकऽता. कन्यादान का अवसर पर गावेआला गीतन में एह दर्द के व्यंजना साफ-साफ देखल जा सकऽता.\nधीरे बहे गंगा मधुरे बहे जमुना, सरजू बहेला मँझधार\nताही पइसी बाबा हो थर-थर काँपेले, कइसे करबि कन्यादान\nकवन गरहनवा बाबा साँझहि लागेला कवन गरहनवा भिनुसार\nकवन गरहनवा बाबा तोहरा प लागेला कब होइहें उगरास\nएकरा बाद सेनुर दान आ सात फेरा (सप्तपदी) होखेला आउर रात भर मेहरारू लोग के गावे के काम चालू रहेला.\nबाबा बाबा पुकारींले बाबा ना बोलेले\nबाबा के बलजोरी सेनुर बर डालेले\nबाबा बाबा गोहारींले , बाबा ना जागेले\nदेत सुनर एक सेनुर, भइलीं पराइ.\nजनि छूअ ए दुलहा, जनि छूअ, अबहीं कुँआर\nजब मोर बाबा सकलपिहें त होइबो तोहार.\nएह मंगल गीतन के नायक बड़ा ढीठ (धृष्ट) होखेले सन. सासु जी इहनी के जवन सलाह देली, ओकरा ठीक उलटा ई करेले सन –\nबाग जनि जइहऽ ए दुलहा बगइचा जनि हो जइहऽ\nलागल टिकोरवा ए दुलहा छोड़वले जनि हो जइहऽ\nबाग हम जइबो ए सासु बगइचा हम हो जइबो\nलागल टिकोरवा ए सासु छोड़वले हम हो अइबो.\nबियाह का दोसरा दिन मथढक्की होले. एह अवसर पर बर के बाप लइकी के माथ के नया कपड़ा से ढाँकेला, मंडप के बान्ह खोलेला आ फेरु दूनो समधी गले मिलेला लोग.\nसमधी समधी मिलन आए मीलत दूनो करजोरी जी\nदान दहेज समधी एकहुँ ना दीजो लछमिन एकहुँ में दीजो जी.\nअइसन बोली जनि बोलहुँ ए समधी, बोलइत देखि शरमायो जी\nराउर धियवा कवल करेजवा, से हो लछमिन हमार हो.\nएह घरी जब समधी अपना कुछ लोगन का सङे मंडप में भोजन करत रहेले त मेहरारू लोग मधुर-मधुर गारी गावेलिन –\nतहरा माई के अतवार लागेला सोमार लागेला\nछिनरझप लागेला तनी सुनि लऽ\nतनी सुनि ल ए कवन भेंड़ुआ तब जइहऽ तनी सुनि लऽ.\nएहमें कवनो संदेह नइखे कि ई गारी मेहरारू लोग के खीझ के प्रकट करेले, बाकिर बर पक्ष के लोग गारी सुनिके बहुत खुश होखेलन.\nबियाह के अंतिम दृश्य कन्या के बिदाई के होला, जवन अपने-आप में बहुत मार्मिक होला. एह अवसर के गीत हृदय के तार-तार कइ देले सन.\nसुरुज के जोतिया बाबा मोरा ना सहाला गोर बदन कुम्हिलाय\nकहतू त ए बेटी तमुआ तनइतीं अउरू उठइतीं छत्र छाँह\nहोत भिनसहर बाबा बोलिहें चुचुहिया लगबो सुनर बर साथ\nकटोरे कटोरे बेटी दुधवा पियवलीं पुतवो से अधिका दुलार\nदुधवा के लीखि बेटी देबहूँ ना पवलू लगलू सुनर बर साथ.\nजानते त रहलऽ बाबा धियवा पराया काहें के कइलऽ दुलार\nदुधवा के लीखि दीहें भइया हो अनजान भइया जिन होइहें बंस तोहार\nसंस्कार गीतन के ई अनमोल धरोहर हमनी के भीरी त बा बाकिर हमार आज के पीढ़ी एकरा ओर देखे खातिर तइयार नइखे| परंपरा का नाम पर अब खाली औपचारिकता बाँचल बा, जवना में रुचि आ आस्था राखेवाली मेहरारू लोग के संख्या बहुत कम बा. आज के पीढ़ी जो उनकर साथ देतो बिया त फिल्मी भा चर्चित क्षेत्रीय गीतन के पैरोडी का शर्त पर. साइत आज के द्रुतगामी जीवन शैली के ई प्रभाव बा कि ऊ क्षणिक सोच आ चाक-चिक के दुनिया से बाहर नइखे आवल चाहति. ए तरह से, कंठ से कंठ तक पहुँचत सुरक्षित ई संस्कार गीत अब संस्कृति के सुरक्षा भूमि से बाहर होखे लागल बाड़े सन आ डर त ई बा कि काल्हु ई खाली शोध के सामग्री बनिके मत रहि जा सन.\n1. राधावल्लभ शर्मा, भोजपुरी संस्कार गीत, प्रथम संस्करण, 1977, पृ.सं.(ङ)\n2. कृष्णदेव उपाध्याय, लोक साहित्य की भूमिका, षष्ठ संस्करण, 1995, पृ.सं. VII\n3. डॉ. विद्यानिवास मिश्र,वाचिक कविता : भोजपुरी, दूसरा संस्करण,2003, पृ.सं.7/8\n4. डॉ. विद्यानिवास मिश्र,वाचिक कविता : भोजपुरी, दूसरा संस्करण,2003, पृ.सं.7/8\n5. कृष्णदेव उपाध्याय, लोक साहित्य की भूमिका, षष्ठ संस्करण, 1995, पृ.सं.70\n6. हरिस [सं० हलीषा]- हर के एगो लम्बा लट्ठा, जवना के एक छोर पर फालवाला लकड़ी आ दोसरा छोर पर जूआ अटकल रहेला.\n(साभार – परिछन)\nनामवर सिंह का हाथे भोजपुरी के पहिलका गजल एलबम के लोकार्पण\nराष्‍ट्रीय भोजपुरी कवि सम्‍मेलन में  देवकांत पांडेय के कविता पाठ\n5 thoughts on “अस्तित्व संकट से जूझत भोजपुरी बियाह गीत के परंपरा”\nअगस्त 16, 2013 को 10:23 पूर्वाह्न पर\nअति सुन्दर आलेख।\nअगस्त 16, 2013 को 9:28 अपराह्न पर\nसम्मान्य भोला प्रकाश जी आ सम्मान्य अमृतांशु जी,\nप्रतिक्रिया खातिर बहुत-बहुत धन्यवाद.\nअगस्त 16, 2013 को 10:22 पूर्वाह्न पर\nखूब नीमन आलेख। बहुत मेहनत कइलेबानी विमल जी।\nअगस्त 16, 2013 को 10:13 पूर्वाह्न पर\nबहुत सुनर आ नीमन आलेख बा विमल जी।\nअगस्त 16, 2013 को 10:10 पूर्वाह्न पर\nबड़ी निक आलेख।


फ्रांज़ काफ़्का - विकिपीडिया\n1906 में फ्रांज़ काफ़्का\n(1883-07-03)3 जुलाई 1883\n(अब चेक गणराज्य)\n3 जून 1924(1924-06-03) (उमिर 40)\nक्लोसतर्नोबुर्ग, लोवर ऑस्ट्रिया\nजर्मन चार्ल्स फर्डिनांड यूनिवर्सिटी, प्राहा\nजीवन बीमा अधिकारी\nअ हंगर आर्टिस्ट\nलेटर टू फेलिस\nआधुनिकतावाद, जादुई यथार्थवाद, अस्तित्ववाद\nफ्रांज़ काफ़्का जर्मन भाषा में लिखे वाला एगो जर्मन उपन्यासकार आ लेखक रहलें। उनकरा लेखन में आधुनिक समाज में सामाजिक अलगाव के चित्रण पावल जाला। समकालीन आलोचक काफ्का के 20वीं सदी के सर्वश्रेष्ठ लेखकन में से एगो लेखल मानेलें। उनकरा लेखन के वजह से अंगरेजी में एगो तकनीकी शब्द के जनम हो गइल जेकरा के "Kafkaesque" कहल जाला। एह शब्द के मतलब होला बहकावे वाला। \nजीवन परिचय[संपादन करीं]\nकाफ़्का के जनम प्राहा, बोहेमिया के एगो मध्यमवर्गीय जर्मन भाषी यहूदी परिवार में भइल रहे। काफ़्का क पिता हरमन काफ़्का क प्राहा में आपन कारोबार रहे। ऊ आपन फैंसी कपड़ा के दुकान के जरिए परिवार चलावस। काफ़्का के महतारी जूली उनकरा पिता जी से ढेर पढल लिखल रहली बाकी ऊ अपना पति के कारोबार में मदद करस। काफ़्का के जीवनी में उनकरा पिता जी के स्वार्थी आ दबंग व्यापारी क रूप में देखावल गइल बा लेकिन काफ्का उनकरा बारे में दोसरा नज़रिया से देखक लिखले रहलन। उनकरा मोताबिक उनकर पिताजी में आत्म-संतोष, धीरज, सांसारिक सफलता आ परीश्रम के जरिए सफलता हासिल करे के गुण रहे।\nकारोबार में सफलता आ तरक्की खातिर उनकरा मां-बाप के घर से बाहर रहि के 12 घंटा तक काम करेके पड़े। एह वजह से काफ़्का के बचपन अकेलापन में बीतल रहे। एइसना हालत में काफ़्का के परवरिश उनकरा परिवार के नोकर-चाकरन के हाथ से भइल। एही वजह से पिता-पुत्र के बीच तनावपूर्ण रिश्ता रहे जेवना के बारे में काफ़्का के लेखन में साफ-साफ देखल जा सकेला।\nकाफ्का के पिता दबंग किस्म के स्वभाव के रहलन बाकिर उनकर महतारी स्वभाव से शांत आ लजाधुर रहली। काफ़्का के पिता क व्यक्तित्व क असर उनकरा लेखन पर भी पड़ल।\n↑ Spindler, William (1993). "Magical Realism: A Typology" (PDF). Forum for Modern Language Studies. XXIX (1): 90–93. doi:10.1093/fmls/XXIX.1.75.\n↑ Kafka, Franz (2009). The Metamorphosis. 1230 Avenue of Americas: Simon and Schuster Paperbacks. पप. ix. ISBN 978-1-4165-9968-5. CS1 maint: location (link)\nबाहरी कड़ी[संपादन करीं]\nआइ॰एस॰एन॰टी॰: 0000 0001 2280 370X\nबी॰एन॰एफ॰: cb119093016 (data)\nThe SBN id CFIV005851 is not valid.\nसाइनी (CiNii): DA00322776\nई लेख एगो लेखक, कवि या नाटककार की बारे में एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=फ्रांज़_काफ़्का&oldid=574416" से लिहल गइल\nजर्मनी के लोग\nजर्मन-भाषा के लेखक\n1883 में जनम\n1924 में निधन\nदसखत सहित जीवनी\n17 आइटम की साथ ऑथारिटी कंट्रोल\nआर॰के॰डी॰ कलाकार पहिचान वाला विकिपीडिया लेख\nएह पन्ना पर आखिरी बेर संपादन 8 मई 2018 के 03:38 बजे भइल रहल।


मजबूरी के फायदा उठावे का फेर में मैनजर धराइल – टटका खबर\nमिर्जापुर जिला में जीवन बीमा निगम के रामबाग शाखा के मैनेजर कमलाकर पाण्डेय के अतवार का दिने पुलिस गिरफ्तार कर लिहलस. कमलाकर पर अछरंग बा कि ऊ एगो मजबूर लड़िकी के मजबूरी के फायदा उठावे का फेर में ओकर दैहिक शोषण कइल चाहत रहुवे.\nबतावल जात बा कि एगो मरद मेहरारू के मौत का बाद ओह लोग के लड़िकी जीवन बीमा के दू लाख रुपिया के भुगतान मंगलसि त मैनेजर ओकर देह मांगे लगलन. मोबाइल फोन पर कइल उनुकर बातचीत के रिकार्ड कर लिहलसि लड़िकी आ मय सबूत पुलिस में केस क दिहलसि.\nTags: दैहिक शोषण, मिर्जापुर


आलोचक के तर्क – नागरिकता विधेयक मे महिलन के राज्यविहीन बानवे के प्रयास – Aapan Birgunj\nआलोचक के तर्क – नागरिकता विधेयक मे महिलन के राज्यविहीन बानवे के प्रयास\nअशोक कुशवाहा प्रकाशित मिति - Jun 25, 2020 40 0\nकाठमाण्डू, ११ आषाढ़ ।\n२०७५ सावन २२ गते से बिचराधीन रहल नागरिकता एन २०६३ के संशोधन करे के बनल बिधेयक के संसद राज्य सभा व्यवस्था तथा सुशासन समिति एतवार के दिने पारित कर के प्रतिनिधिसभा मे पाहुचा देहले बा । विधेयक के समर्थन आ विरोध मे जनता बांटागइल बा ।\nविधेयक मे व्यवस्था कईल नेपाली पुरुष से वैवाहिक सम्बंध कायम करेवाला विदेशी महिला अंगीकृत नागरिकता लेवे खातिर नेपाल मे लगातार ७ साल तक स्थायी रूप से रहला के बाद ही देवे के प्रावधान के विरोध आ समर्थन मे जनमत बांटा गइल बा ।\nयी विधेयक के विपक्ष मे रहल लोग के तर्क बा की फेरु महिला के दास बनावे के आ उ लोग के सामाजिक, आर्थिक, राजनीतिक अधिकार से वंचित करे खातिर अइसन विधेयक लियावल गईल बा । पक्ष मे रहल लोग के तर्क बा की यी विधेयक से कोई उपर कवनों किसिम के विभेद नईखे कईल गईल, बल्कि राष्ट्रियता के मजबूत बनावल गईल बा ।\nनेकपा के सांसद बृजेशकुमार गुप्ता यी विधेयक के विरोध मे देखाई देहले । गुप्ता विधेयक के प्रावधान के गैर संवैधानिक बतवले । संविधान के दफा ११ मे विवाह कईल विदेशी महिला आपन इच्छा अनुसार जब चाहि तब नागरिकता लेवे सकी प्रावधान रहल बा बतावत गुप्ता कहले, ‘ संविधान के हिसाब से अंगीकृत नागरिकता देवे के प्रावधान के विधेयक उल्टा आइल बा ।\nअब वैवाहिक अंगीकृत नागरिकता विधेयक के ठीक कर के नागरिकता एन २०६३ के हिसाब से ही करे के चाहि गुप्ता के कहनाम रहल ।\nसंशोधित प्रावधान के हिसाब से नेपाली पुरुष से विवाह कर के आइल विदेशी महिला सात साल तक मतदान से ले के नोकरी तक के अधिकार से बंचित हो जाई । विवाह करे के अधिकार सब कोई के होखेला पर विधेयक त विवाह पर ही बंदेज लगा रहल बा, ‘ सांसद गुप्ता कहलन, अइसन विधेयक लियावल सरकार के गैरजिम्मेवारी आ सनकी कदम बा ।\nसांसद गुप्ता के प्रश्न बा, ‘ नागरिकता सम्बन्धी कानून बनल २०१९ से यी ५७ साल मे कइसन राष्ट्रघात भइल बा, कहे के पडल । ना त पहिले के हिसाब से ही नागरिकता विधेयक आवे के पडल । ओइसे ही जनता समाजवादी पार्टी (जसपा) के सांसद लक्ष्मणलाल कर्ण सरकार पत्नी, पतोह आ भौजाई लोग के दास बनावे के लागल बा क़हत आरोप लगवले ।\nयी विधेयक महिला के विचारविहीन आ अधिकारविहीन बना रहल बा । नेपाली आपन पत्नी के रूप मे स्वीकार कर के ले आइल के साथे अइसन ब्यवहार कइसे कईल जा सकता ? सांसद कर्ण कहले, सिवान पार विवाह करे वाला मधेस, झापा, इलाम आ दार्चुला समेत के जिल्ला के नागरिक के संस्कृति आ संस्कार उपर आक्रमण कईल जा रहल बा ।\nमधेसी के भारतीय समझ के अइसन अन्याय हो रहल सांसद कर्ण के दाबी रहल बा । यी विधेयक फेरु मधेसी नागरिक के दुसरका दर्जा के नागरिक बनाई, उ कहले, ‘ यदि एगो नागरिक सात साल बाद कइसे राष्ट्रीयबादी हो जाई ?\nयदि अंगीकृत नागरिकता वितरण कईल करे के बा त दोसर भी एन संशोधन कर के भारत के जइसन ही नागरिकता के जइसन दोसर परिचयपत्र जारी कईल जाव कर्ण के कहनाम रहे ।\nजसपा यी विधेयक विरोध करत बुध के दिने ही सड़क संघर्ष के घोषणा कइले बा । यी विधेयक के हिसाब से विवाह के बाद जन्मेवाला संतान के भी नागरिकता मिले मे कठिनाई होई बिपक्षी दल के नेता लोग के तर्क रहल बा ।\nनेपाली कांग्रेस के सांसद मीन विश्वकर्मा के कहनाम, ‘ कवनों भी आदमी सात साल तक खराब रही आ सात साल बाद ठीक हो जाई यी कवन तर्क ह ?? यी प्रावधान लैंगिक विभेद देश मे लियाई ।\nविश्वकर्मा कहले, ‘ नेपाल के संबिधान के धारा १८ समानता के हक देहले बा । एक ओर समाजवादउन्मुख क़हत संविधान मे लिखल बा त दोसर ओर अपने देश भीतर अनागरिक जनमावल जा रहल बा ।\nभारत मे भी नागरिकता देवे खातिर सात साल इंतिज़ार करे के व्यवस्था बा ?? प्रश्न पर विश्वकर्मा कहले, ‘ हमनी कवनों देश के नागरिकता देखला से बढ़िया आपन देश के नागरिक के न्याय होखे के हिसाब से कानून बनावल जाव । भारत मे आधारकार्ड, राशन कार्ड समेत अनेकन कार्ड जारी भइल बा । हमनी यीहा त पीआर के भी प्रावधान नईखे ।\nयी विधेयक विदेशी पतोह ही खाली ना उ लोग से जन्मेवाला सन्तान के शिक्षा, दीक्षा आ समपती के अधिकार मे भी बहुत बड़का असर करी विश्वकर्मा बतलवे । यी विधेयक मे बहुते व्यावहारिक उलझन बा कहले । स्कूल जन्मदर्ता खोजेला पर जन्मदर्ता खातिर नागरिकता के जरूरी पडेला बतवले । काही बीच मे मतारी के मृत्यु हो जाई त उ बच्चा के नागरिकता कइसे बनी ??\nयी विधेयक सिवान आ नक्शा जइसन ही राष्ट्रीय महत्व के बिषय भइला से सर्वदलित सहमति मे निर्णय कईल उचित रही उनकर कहनाम रहल । बइठ का बतकही कईला पर सत्तापक्ष के कुछ अड़ान रहित आ प्रतिपक्ष के कुछ रहित पर उ कहले, ‘ सरकार त एकरा बारे मे बाते करे के ना चहलख ।\nयी विधेयक मानोवैज्ञानिक त्रास सृजना कइले बा प्रदेश २ के मुख्य न्यायधिवक्ता दीपेन्द्र झा बतवले । अंतराष्ट्रीय कानून कोई भी कोई के राज्यविहीन बना के नईखे राख़ सकत कहले बा, झा जानकारी देहले । यी विधेयक सदियो से आइल सिवान आरिपारी के सम्बंध के अन्त कर रहल बा ।


March 2, 2021 August 17, 2015 by Gaurav Singh\nग्रीस में जवन आर्थिक संकट चल रहल बा ओकर प्रभाव पूरा विश्व में दिख रहल बा | एह में कुछ देश पर ओकर सकारात्मक प्रभाव भी हो सकेला अउरी कुछ देश में नकारात्मक प्रभाव | जब भी ग्लोबलाइजेशन के बात होला कही पर भी, तब एगो बिंदु रखल जाला ओकरा विपक्ष में कि इ हमेशा विकसित देश, विकासशील देश पर शोषण के नजरिया से हावी रहेला | ग्रीस के संकट जवन बा उहो वोही श्रृंखला के एगो कड़ी ह | सबसे पाहिले बात कईल जाई इ ह का ?\nएकर कवन कवन कारन रहे ? कही भारत वोही राह प त नईखे नु ? एकर का प्रभाव बा पूरा विश्व में ? भारतीय अर्थव्यवस्था प एकर प्रभाव केतना बा ? इतिहास के कुछ देश जईसे भारत, अर्जेंटीना के संदर्व में एकरा के समझे कोशिश कईल जाई कि उ सब देश आर्थिक संकट से बाहर कईसे आइल रहे ? ग्रीस के ओह संकट से बाहर आवे के कवनो उपाय संभव बा का ? एह विषय प IMF, यूरोपियन यूनियन, यूरोपियन सेंट्रल बैंक आदि के का भूमिका बा ?\nइ संकट एगो दिवालिया टाइप आर्थिक संकट ह जवन ग्रीस में भईल, ठीक ओही तरी जईसे कवनो बिज़नस मैंन के पूरा बिज़नेस डूब जाए अउरी उ दिवालिया हो जाए | खैर इ बीमारी बोखार लेखा अचानक होखे बल्कि ओकर लक्षण बहूत पाहिले से लउकेलागेला | ठीक ओसही 2008 से पाहिले के अख़बार में भी ग्रीस के अर्थ्ब्यावस्था के लेके चिंता जतावल गईल लेकिन ओकरा के संज्ञान में ना लेवल गईल, लापरवाही बरतल गईल जवना के परिणाम आज कैंसर के रूप में पूरा विश्व के सामने बा |\nएकर कई गो कारन रहल बा, पहिला इ कि ओहिजा सरकारी बजट में में गड़बड़ी काफी समय से चलल आवत रहे | दूसरा आंतरिक भ्रष्टाचार नाक के ऊपर तक ले हावी रहे | तीसरा जवन कि सबसे महत्वपूर्ण रहल ह उ आपन मुद्रा ड्राकमा के बदल के यूरोपियन यूनियन के यूरो मुद्रा अपनावल | हम एकरा के महत्वपूर्ण एह से कहनी ह काहे कि जब तक ले जवना देश के आपन मुद्रा रहेला ओह प ओकर पूरा नियंत्रण रहेला | जईसे उदहारण के रूप में भारत के आर्थिक संकट 1991 के ले सकीना जा, अगर हमनी के आपन मुद्रा ना रहित त हमनी के अवमूल्यन ना कर सकती जा |\nयूरो मुद्रा मुख्य कारन कईसे बा ओकरा के डिटेल में चर्चा कईल चाहत बानी | यूरो मजबूत बा फ़्रांस अउरी जर्मनी के वजह से, ओकर अर्थ्ब्यावस्था अउरी सुंदर रहित अगर ओकर आपन मुद्रा रहित | यूरोपियन यूनियन बनावल एह से गईल रहे ताकी ब्यापारिक गतिविधि में चार चाँद लगावल जा सके जवना से यूरो पूरा विश्व में हावी हो जाए | ग्लोबलाइजेशन प्रक्रिया के तरह यूरोप के देश मिल के आपन एगो यूनिफार्म मुद्रा बनइलस | अगर फ्रांस आ जर्मनी के छोड़ देहल जाव त, यूरोपियन यूनियन के ढेर देश (पुर्तगाल, आयरलैंड इत्यादी) के हालत आज भी ख़राब बा | दूसरा लब्ज में कही त एह बीमारी के लक्षण लउकत बा |\nहोला का कि आपन मुद्रा बा त रुआ ओकर अवमूल्यन कर सकिला, निर्यात बढ़ा सकिला, अउरी महत्वपूर्व फैसला ले सकिला ताकी कवनो संकट से उबर सकी | लेकिन यूरोपियन यूनियन के सदस्यता ले लेला के बाद ओकर मुद्रा ख़त्म कर दिहल जाला | एगो अउर महत्वपूर्ण बात इ बा कि ओहिजा दू लेवल प सदस्यता देवल जाला एगो निचला आ दूसरा ऊपर लेवल | ऊपर लेवल माने सक्रीय रूप से शामिल रही ओकर प्रभाव ओह संघ में सबसे ज्यादा रहेला आ निचला लेवल के ओतना प्रभाव ना रहेला | लेकिन निचला लेवल पर जे सदस्यता लेवेला उ आपन मुद्रा रख सकेला जईसे इंग्लैंड ओकर ‘पाउड’ आज भी जिन्दा बा, लेकिन ऊपर के सदस्यता वाला ना रख सके जईसे फ़्रांस, जर्मनी ओकर क्रमशः फ्रैंक आ मार्क के निरस्त करेके पडल बा |\nएकर प्रभाव पूरा विश्व में ब्यापक रूप से पद रहल बा कही बरदान के रूप में त कही अभिशाप के रूप में, लेकिन विकासशील देश खातिर सबक बनके जरूर उभर रहल बा कि ग्लोबलाइजेशन प्रक्रिया आ विकसित देश से लेवल अनुदान अभिशाप बन सकेला | पहिला बात कि पूरा विश्व के इकोनोमिकल प्रक्रिया असंतुलित हो गईल बा | अंतराष्ट्रीय मुद्रा कोष, यूरोपियन यूनियन, यूरोपियन सेंट्रल बैंक एह सब संस्था से कही ना कही विकासशील देश के आत्मविश्वास के ठेस जरूर पहुचल बा | ग्रीस के अइसन हालात के एह तरह के धन्ना सेठ संस्था भी एगो कारन रहल बिया |\nएकरा के हम एह तरह से समझावे के कोशिश करब मानी रुआ बेमार बानी, रुआ लगे पईसा नइखे चाहे कम बा दवाई अतना नइखे, तब पडोसी चाहे कोई अन्य ब्यक्ति आई तब कवनो ना कवनो शर्ते प कर्ज दिही या त कवनो ब्याक्तिगत फायदा वाला डील करी चाहे या फिर ओकर ब्याज मांगी | ठीक ओही लेखा, ग्रीस में जब लक्षण देखल गईल रहे तब अइसने संस्था कर्ज देले रहे ग्रीस के लेकिन कुछ शर्त रखले रहे जवन बाद में अभिशाप बन गईल ग्रीस खातिर | शर्त रखेला अईसन संस्था कि वितीय घाटा कम करेके, एकरा खातिर सरकारी खर्च में कटौती करे के परेला | एह से होई का कि बेरोजगारी बढे लागी आ लोग तक सेवा में कटौती होखे लागी | अर्थ्ब्यास्था के विकास ना हो पाई आ संकट गहरात चलल चल जाई |\nओहिजा के वामपंथ दल के मांग बा कि सरकारी खर्च में जवन कटौती भईल बा ओकरा के वापस लेल जाव | ग्रीस के यूरो जोन से अलग करे के भी जोरदार मांग कर रहल बा यहाँ तक कि जनमत संग्रह करवावे तक ले तईयार बा | खैर इ काम मुश्किल जरूर बा लेकिन नामुमकिन ना | भारत के अर्थ्ब्यावस्था प ग्रीस के एह संकट से कवनो ख़ास प्रभाव ना पड़ी लेकिन अगर यूरोपियन यूनियन प असर पड़ता तब दिक्कत हो सकेला काहे कि ग्रीस प बहूत ज्यादा भारत निर्भर नईखे बल्कि कारोबार के नजरिया से यूरोपियन यूनियन प निर्भर बा जवना के असर पड़ सकेला अगर कुछ अवैवहारिक यूनियन संघे होई तब |\nएगो अउरी महत्वपूर्ण बात फ्रांस आ जर्मनी से सबसे ज्यादा कारोबारी पहलू जुडल बा | ग्रीस से ज्यादा भारत के ब्यापार नईखे एहसे कवनो प्रत्यक्ष रूप से प्रभाव पडत नइखे लउकत | अगर यूरो टूटता तबो ढेर ना पड़ी लेकिन कुछ पडबे करी इहो होखे के सम्भावना बा कि कवनो सकारात्मक बात मत निकल के मत आ जाओ जवन भारत के पक्ष में होखे | भारत के आर्थिक स्तिथि काफी अच्छा बा पिछला वैश्विक आर्थिक मंदी से वित्तीय घाटा कम भईल बा, ब्याज दर भी निचे लउकल बा, हो सकेला कि यूरोप के संकट के देखके निवेशक भारत दने रुख मत करे लागस |\nकुछ केस स्टडी दने ध्यान देल जाओ तब पावल जाई सबसे पाहिले आपन देश के कहानी जवना में 1991 में आर्थिक संकट से उबारे खातिर चंद्रशेखर जी के जगह प नर्सिम्भा राव जी के प्रधानमंत्री बनावल गईल रहे | ओह घरी RBI के तत्कालीन गवर्नर आई. जी. पटेल जी के निमंत्रण कईल गईल रहे वित्त मंत्रालय संभाले खातिर लेकिन उनकर इनकार के बाद मनमोहन सिंह के याद कईल गईल जवना में उ आइले अउरी बनले वित्त मंत्री ओकरा बाद मुद्रा के अवमूल्यन कईला के बाद उदारीकरण के सब्जबाग लगईले अउरी आर्थिक मंदी से निकाले में सफल भी भईले | पाहिले होत का 1991 से पाहिले कि सारा कंपनी सरकार के अंदर ही काम करत रहे घडी बनावे वाला कंपनी, स्कूटर बनावे वाला कंपनी सबपे सरकार के प्रत्यक्ष रूप से हस्तक्षेप रहे |\nप्रतिबन्ध हटावल गईल आ अर्थव्यवस्था के विकास शुरू भईल, उत्पाद पढ़ल, निर्यात बढ़ल | अर्जेंटीना में भी आर्थिक मंदी आइल रहे उहो आपन मुद्रा के अवमूल्यन ही कईले रहे जवना से अपना के ओह आर्थिक संकट से बचा पवलस | इ सब तबे संभव भईल जब भारत आ अर्जेंटीना दुनो लगे आपन करेंसी बा | ग्रीस चाह के भी आपन मुद्रा के अवमूल्यन नईखे करा सकत काहे कि फिलहाल ओकर आपन मुद्रा नइखे | जबकी यूरो जोन में रहते हुए इंग्लैंड के साथ कुछ होई तब उ करा सकेला काहे कि ओकर निचला स्तर प सदस्यता बा |\nएकर हल इहे बा कि सबसे पाहिले अपना के ओह यूरो जोन से बहार करो आ आपन मुद्रा ड्राकमा फिर से अपनाओ उ | एह से होई का कि आपन निर्णय लेवे खातिर स्वतंत्र हो जाई, एह से उत्पाद बढ़ी, निर्यात बढ़ी आ राजस्व बढ़ी अउरी संकट से बाहर निकल जाई, ठीक भारत आ अर्जेंटीना लेखा | बेल आउट (डूबत नईया प कोई फण्ड करे वाला खेवईया मिल जाव) वाला बेवकूफी ना करे तबे ठीक काहे कि बेल आउट के मत्ल्लब कि आज के मौत के काल खातिर ढकेला गईल | हम एह से कहतानी काहे कि बेल आउट बिना कोई शर्त के काहे दिही ? इ शर्त ओकनियो से बीस होई, जे बीमारी देलस ओकरे के फेरु बोलावातानी इलाज करे खातिर |\nअउरी बेमार कर दिही घूम फिर के बात ओहिजे आ जाई आ संकट अउरी गहिरात चलल चल जाई | बेल आउट जईसन शोर्ट टर्म इलाज से बढ़िया रही कि कवनो परमानेंट हल ढूढो आपन मुद्रा बदल करके | या यूरोपियन यूनियन में बनल रहो आ उपरी स्तर के सदस्यता त्याग देवो ठीक इंग्लैंड लेखा फिर आसानी से आपन मुद्रा के अवमूल्यन कर लेवो | बार बार मुद्रा अवमूल्यन प जोर एह से डेत बानी काहे कि मानी रुआ हॉस्टल के रहे खाए के ब्यवस्था के दाम घटावल चाहत बानी ओह खातिर रुआ सब्जी, चीनी, दूध, बिजली बील, पानी बील, आनाज, मसाले सबके दाम करे के परी जवन कि असंभव काम बा, सबके मना के घटावल, लेकिन मुद्रा के अवमूल्यन करके आसानी से दाम कम हो सकेला, जवना से सब प एकसार यूनिफार्म भार परेला |\nनोट:- हमार इ लेख ‘हेल्लो भोजपुरी’, अगस्त महिना के अंक में छप चुकल बा|


उपचुनाव ना लड़े के फैसला क चुकल नीतीश कुमार चुनाव काहें लड़े लगले\nचुनाव ना लड़े खाती बड़े-बड़े कारण बता चुकल नीतीश कुमार अवुरी जदयू अब जहानाबाद सीट से उम्मीदवार उतरले बिया।\nबिहार में उपचुनाव के घोषणा के संगे एनडीए में धक्का-धुक्की अवुरी ठेला-ठेली शुरू हो गईल रहे। जहां कुछ लोग सीट के मांग करत रहले उहें बिहार एनडीए के सबसे बड़ घटक, जदयू ए मामला में एकदम चुप्पी सधले रहे।\nउठापटक अवुरी चुप्पी के बीच भाजपा कहलस कि उ राज्य के एक लोकसभा सीट समेत तीनो सीट प आपन उम्मीदवार उतारी, जबकि ओकर सहयोगी दल ए चुनाव से दूर रहीहे। जदयू के चुनाव से दूर होखला प राजद अवुरी कांग्रेस लगातार नीतीश कुमार प कटाक्ष कईलस।\nविपक्ष के हमला से घेराईल नीतीश कुमार पछिला सोमवार के इहाँ तक कह देले कि, 'उनुका पार्टी के केहु नईखे मुअल, एहसे उनुकर पार्टी चुनाव ना लड़ी,' नीतीश कुमार के ए बयान के बाद जदयू महासचिव केसी त्यागी एक डेग आगे बढ़ले अवुरी कहले कि, 'जदयू बिहार में बड़ भाई के भूमिका में बिया, एहसे उ तीनो सीट अपना सहयोगी दल खाती छोड़ देले बिया'।\nमानल जात रहे कि तीनो सीट प भाजपा के दावेदारी के देखत नीतीश कुमार अवुरी पार्टी आपन फजीहत ना चाहत रहे अवुरी एहीसे एकरा खाती अलग-अलग प्रकार के बहाना बनावत रहे।\nजदयू के चुनाव ना लड़े के घोषणा से जीतन राम मांझी के हिंदुस्तानी अवाम मोर्चा (हम) अवुरी उपेंद्र कुशवाहा के राष्ट्रीय लोक समता पार्टी (रालोसपा) के आस बढ़ गईल आ पहिलही से ताल ठोकत दुनो दल जहानाबाद के विधानसभा सीट प आपन-आपन दावेदारी ठोक देलस।\nलेकिन एही बीच शनिवार के भाजपा कहलस कि, उ चाहतिया कि जदयू उपचुनाव लड़े अवुरी जहानाबाद सीट प उम्मीदवार उतारे। आशा रहे कि जदयू ए प्रस्ताव के कबूल ना करी, लेकिन भईल एकरा से उल्टा। रविवार के जब नीतीश कुमार जापान यात्रा प रहले त जदयू जहानाबाद से अपना उम्मीदवार के रूप में अभिराम शर्मा के नाम के घोषणा क देलस।\nअयीसन काहें भईल, चुनाव ना लड़े के घोषणा क चुकल जदयू के भाजपा आखिरकार काहें चुनाव लड़े के कहलस अवुरी जदयू काहें तैयार भईल?\nमानल जाता कि मांझी, कुशवाहा अवुरी पासवान के दमखम के विधानसभा चुनाव में देख चुकल भाजपा अब आगे बढ़े से पहिले वर्तमान हालत में नीतीश कुमार के स्थिति के ठीक से अंदाज़ा ले लिहल चाहतिया। भाजपा के भीतरी नीतीश कुमार के वर्तमान स्थिति के लेके एगो दुविधा देखाई देता। पार्टी के नेता नीतीश कुमार के वर्तमान राजनीतिक पहुँच के लेके बहुत भरोसा में नईखन।\nपछिला साल जुलाई के अंत में महागठबंधन छोड़ के अलग भईल नीतीश कुमार लोकसभा चुनाव से पहिले कवनो प्रकार के चुनाव से दूर रहल चाहत रहले। नीतीश कुमार के शायद लागत होई कि जदी नतीजा ठीक ना आईल त उनुकर हवा खराब हो जाई अवुरी एकर सीधा असर एनडीए में उनुका कद-काठी प पड़ी।\nलेकिन, भाजपा के मन में कुछ अलग चलत रहे। जहानाबाद में जदयू के सीधा मुक़ाबला ओ राजद के संगे बा, जेकरा संगे गठबंधन में उ विधानसभा चुनाव जीतल रहे। संगही, ए सीट प एनडीए के बाकी दु घटक प भी दावेदारी करत रहले। भाजपा अपना एक कदम से एक ओर नीतीश के राजनीतिक कद के अंदाज़ा लगावे के प्रयास कईलस त दोसरा ओर सहयोगी के नाराजगी के पूरा भार भी नीतीश कुमार के कंधा प डाल देलस।\nजहां तक जदयू के चुनाव लड़े के सवाल बा, त अलग-अलग राजनीतिक विचारधारा के लोग एकर अलग-अलग मतलब निकालतारे। कुछ लोग कहतारे कि एनडीए में नीतीश कुमार के वापसी के बाद भाजपा के नज़र में कुशवाहा अवुरी मांझी के कद बहुत छोट हो गईल बा अवुरी नीतीश कुमार चुनाव लड़े के फैसला क के बता देले कि उनुका सोझा मांझी अवुरी कुशवाहा कुछूओ नईखन।\nहालांकि कुछ लोग इहो कहतारे कि मांझी अवुरी कुशवाहा के कद त कबहूँ बहुत बड़ ना रहे, लेकिन भाजपा अब देखावतिया कि जदयू अवुरी नीतीश कुमार तक ओकरा कहला में बाड़े अवुरी जदयू के फैसला तक भाजपा करतिया।\nमानल जाता कि मांझी, पासवान अवुरी कुशवाहा के कस में राखे खाती भाजपा जानबूझ के इ सीट जदयू के देलस। भाजपा जानतिया कि 2019 के लोकसभा चुनाव खाती सीट के बंटवारा एगो बड़का सिर दर्द बनी। बिहार के 40 लोकसभा सीट के चार सहयोगी समेत पांच हिस्सा में बांटल अवुरी सभके खुश राखल बहुत मुश्किल होई।\nपछिला लोकसभा चुनाव में रामविलास पासवान के लोक जनशक्ति पार्टी (लोजपा) अवुरी कुशवाहा के रालोसपा भाजपा के सहयोगी रहे। लोजपा के सात सीट मिलल रहे जवना में से उ6सीट प जीतल रहे, असही कुशवाहा के तीन सीट मिलल रहे अवुरी उ तीनों सीट प जीत हासिल कईले रहे। भाजपा के खाता में 30 सीट रहे, जवना में से 22 सीट प पार्टी के उम्मीदवार जीतल रहे।\nआज बिहार एनडीए में भाजपा समेत पांच पार्टी शामिल बिया। अब जबकि नीतीश कुमार के जदयू एनडीए के हिस्सा बिया त मांझी, कुशवाहा अवुरी पासवान के मन के एगो शंका जन्म लेवे लागल बिया।\nबिहार एनडीए के तीनो छोटका दल के लागता कि नीतीश कुमार के जगह देवे खाती भाजपा ओ लोग के हिस्सा में कटौती करी। असहूँ बिना कटौती भईले, नीतीश कुमार खाती एनडीए में कुछ बाचत नईखे, एहसे ओ लोग शंका एकदम जायज देखाई देता।\nअभी तक मानल जाता कि भाजपा कम से कम22 लोकसभा सीट, जहां से ओकर सांसद बाड़े, ओ सभ सीट प चुनाव जरूर लड़ी। ए हिसाब से लोजपा के6सीट, रालोसपा के3सीट भी मिले के चाही। लेकिन परेशानी बा कि जदी तीनों दल आपन-आपन जीतल सीट प चुनाव लड़ी त मांझी अवुरी नीतीश कुमार कतना सीट प चुनाव लड़िहे?\nभाजपा, रालोसपा अवुरी लोजपा के खाता में जदी 31 सीट जाई त जदयू अवुरी हम के खाती मात्र9सीट रह जाई। एहीसे भाजपा चाहतिया कि मांझी, कुशवाहा अवुरी पासवान समेत नीतीश कुमार भी ओकरा काबू में रहस अवुरी एकर साफ संकेत उ जहानाबाद सीट के जदयू के खाता में डाल के देलस। मतलब? सीट मांगला से ना मिली, भाजपा जेकरा के जतना सीट देब, ओकरा ओतने सीट प खुशी-खुशी चुनाव लड़े के होई।\nकुल मिलाके बिहार में नीतीश कुमार के खिलाफ एक ओर राजद जईसन मजबूत पार्टी बिया त दोसरा ओर एनडीए में भी उनुकर कद पहिले वाला नईखे। कम से कम आज त नईखे। अयीसना में उपचुनाव के नतीजा बिहार के राजनीति खाती बहुत महत्वपूर्ण बा।\nजदी जहानाबाद से जदयू के उम्मीदवार जीतता त एकर सीधा फायदा नीतीश कुमार के होई, जदी हारता त ओकर सीधा नुकसान भी नीतीश कुमार के होई। याद रहे कि जहानाबाद सीट राजद नेता मुद्रिका यादव के मौत के चलते खाली भईल बिया, इहाँ राजद के दावेदारी फिलहाल मजबूत देखाई देता, बाकी त नतीजा बताई।\nFirst Update: 22 February, 2018 01:59 PM


मजहब का आधार पर पीएसी बहाली संविधान विरोधी : भाजपा – टटका खबर\nमजहब का आधार पर पीएसी बहाली संविधान विरोधी : भाजपा\nलखनऊ 14 दिसम्बर (वार्ता) पीएसी के महानिदेशक रंजन द्विवेदी के ओह बयान के भाजपा विरोध कइले बिया जवना में उ पीएसी मे अलसंख्यकन के बहाली के बात कहले बाड़न.\nभाजपा के प्रदेश प्रवक्ता डा. मनोज मिश्र आरोप लगवलन कि सरकार आ ओकर अधिकारी प्रदेश मे अपना फिरकावाराना नजरिया का चलते माहौल बिगाड़त बाड़न. कहलन कि पुलिस आ अर्धसैनिक बल के फिरकावाराना चशश्मा से देखल बंद होखे के चाहीं. प्रदेश के माहौल बिगाड़े में सरकार के अइसने नीति जिम्मेदार बावे. मजहब का आधार प पीएसी बहाली के बात संविधान विरोधी होखी.\nभाजपा प्रवक्ता कहलन कि पीएसी बहाली अइसन होखे के चाहीं जे बिना भेदभाव आ पारदर्शी तरीका से होखे.\nTags: पीएसी, बहाली, भाजपा


पूनम दूबे के दिल तेरा आशिक – Anjoria\nपूनम दूबे के दिल तेरा आशिक\nJune 22, 2014 Editor फिल्म, मनोरंजन 0\nभोजपुरी सिनेमा के नइकी सनसनी पूनम दूबे ‘प्यार किया तो डरना क्या’ के शूटिंग खतम कइला का बाद अब अगिला महीना से ‘दिल तेरा आशिक’ फिलिम के शूटिंग में लागे वाला बाड़ी. एह में उनकर नायक बाड़न चर्चित अभिनेता आ एह साल के भोजपुरी सुपर स्टार राकेश मिश्रा. निर्माता अतुल मिश्रा के निर्देशन में बनल एह फिलिम से पूनम दूबे बहुते उछाह में बाड़ी.\nपूनम दूबे भोजपुरी सुपर स्टार खेसारी लाल यादव संगे ‘जो जीता वही सिकंदर’ फिलिम के शूटिंग पहिलहीं पूरा करा लिहले बाड़ी.\n‘विजय तिलक’ में अप्रवासी बिहारी का भूमिका में विक्रांत आनन्द\nगन प्वाईंट पर संजय पांडे


मनोज तिवारी | CinemaBhojpuri.in\nTag Archives: मनोज तिवारी\nJune 13, 2013 - इण्डस्ट्री न्यूज, कलाकार, फिल्म\n- Tagged: परमवीर परशुराम, मनोज तिवारी\t- no comments\tसिद्धार्थ नगर जिला के बांसी इलाका का नचनी गांव में अपना फिलिम “परमवीर परशुराम” के शूटिंग करत घरी मनोज तिवारी के गोड़ बक्सा से टकरा के तीन इंच कट गइल. ऊँख का खेत में होत शूटिंग में हिरोइन के हाईट बढ़ावे ला ऊ बक्सा राखल रहुवे जवना से मनोज तिवारी…\n- Tagged: गोबर सिंह, मनोज तिवारी\t- no comments\tभोजपुरी मेगा स्टार मनोज तिवारी के फिलिम ‘गोबर सिंह’ 14 जून के बिहार में रिलीज होखत बा. चर्चित निर्देशक बॉबी सिंह का निर्देशन में बनल एह फिलिम में मनोज तिवारी के साथ देबे वाला कलाकारन में रिंकू घोष, पारुल यादव, संतोष सिंह, फूल सिंह, नवल किशोर, राकेश त्रिपाठी, मोना राय,…\nडर्मी कूल के तारीफ करत मनोज तिवारी\nJune 7, 2013 - कलाकार, गीत संगीत\n- Tagged: मनोज तिवारी, हमरी पानी पुरी\t- no comments\tजब सलमान खान झंडू बाम भा फेवीकोल से सट सकेलें त मनोज तिवारी केकरा से कम हउवें. अब मनोजो तिवारी डर्मी कूल लगावे लागल बाड़न. अपना नयका एलबम में मनोज तिवारी एगो गाना डललें बाड़न ‘तेरी गर्मी दूर करूंगा डर्मी कूल से’ बाकिर एह बात के जबाब नइखन देत कि…\nMay 31, 2013 - इण्डस्ट्री न्यूज, कलाकार, गीत संगीत\n- Tagged: मनोज तिवारी\t- no comments\tबहुते अइसन लोग भइल बा जे विपरीतो हालात में आपन पहिचान बनावल, अपना बलबूते सफलता लिहल, कबो कवनो दबाव का आगा झुकल ना, राह में आइल अड़ंगा से रुकल ना, आ समाज का दिल में आपन जगहा बना लिहल. अइसनके आदमियन में से एगो हउवें मनोज तिवारी जे लोकप्रिय गायको…\nMay 31, 2013 - इण्डस्ट्री न्यूज, कलाकार, फिल्म\n- Tagged: परशुराम, मनोज तिवारी\t- no comments\tमनोज तिवारी करीहें भगवान परशुराम के भूमिका भगवान विष्णु के छठवाँ अवतार रेणुकानंदन भगवान परशुराम पर बने जात भोजपुरी फिलिम “परमवीर परशुराम” में मुख्य भूमिका करीहें भोजपुरी मेगा स्टार मनोज तिवारी. अलौकिक बुद्धि, चेहरे पर तेज आ बहुते बलशाली परशुराम भगवान शिव से मिलल फरसा ले के राम से परशुराम…\nदस साल बाद आइल मनोज तिवारी के रोमांटिक एलबम ‘हमरी पानी पूरी’\nMay 24, 2013 - इण्डस्ट्री न्यूज, गीत संगीत\n- Tagged: मनोज तिवारी, हमरी पानीपुरी\t- no comments\tसिनेमा भोजपुरी के मेगा स्टार आ लोकप्रिय गायक मनोज तिवारी दस साल बाद एगो एलबम ले के आइल बाड़े. एह रोमांटिक एलबम के नाम ह ‘हमरी पानी पूरी’ आ एकरा के टी-सीरीज जारी करत बावे. एहसे पहिले मनोज तिवारी के कवनो एलबम साल 2003 में आइल रहुवे ‘शहर के तितली’….\nMay 14, 2013 - कलाकार, फिल्मकार\n- Tagged: ददन पहलवान, मनोज तिवारी\t- no comments\tबिहार में मायावती के सिपहसालार, बसपा प्रभारी, चर्चित राजनैतिक हस्ती, आ मंत्री रह चुकल ददन यादव उर्फ ददन पहलवानो अब फिलिम बनावे में आपन हाथ अजमइहें. अपना पहिलका फिलिम ‘मुकाबला’ ला ददन पहलवान सिनेमा भोजपुरी के मेगा स्टार मनोज तिवारी के साईन कइले बाड़न. एह फिलिम के निर्माण ददन पहलवान…\nमनोज तिवारी के ‘दरार टू’\nMay 7, 2013 - कलाकार\n- Tagged: दरार २, मनोज तिवारी\t- no comments\t‘गंगा जमुना सरस्वती’ के सफलता क बाद अब मनोज तिवारी के अगिला फिलिम होखी ‘दरार टू’ जवन ‘दरार’ के सिक्वल होखी. मेगा स्टार मनोज तिवारी एहमें एगो अलगे आ चउँकावे वाला भूमिका में नज़र अइहें. ‘दरार टू’ एगो मल्टी स्टारर फिलिम होखी जवना में छह गो हीरो आ सात गो…\nभोजपुरी खातिर अलग सेंसर बोर्ड के मांग कइलन मनोज तिवारी\nApril 29, 2013 - गीत संगीत\n- Tagged: मनोज तिवारी, सेंसर बोर्ड\t- no comments\tभोजपुरी सिनेमा के मेगा स्टार मनोज तिवारी भोजपुरी गीतन में लगातार फइलत अश्लीलता पर नाराज़गी जतावत एह पर रोक लगावे खातिर अलग सेंसर बोर्ड के मांग कइले बाड़न. विक्रमशीला महोत्सव का मौका पर मीडिया से बतियावत मनोज तिवारी अश्लील आ फूहड़ गीतन पर रोक लगावे के मांग करत कहलन कि…\nMarch 27, 2013 - कलाकार\n- Tagged: गंगा जमुना सरस्वती, मनोज तिवारी, रिंकू घोष\t- no comments\tसिनेमा भोजपुरी के मेगा स्टार मनोज तिवारी आ ड्रीम गर्ल रिंकू घोष के जोड़ीवाली सगरी फिलिम कमाई के रिकार्ड बनवले बाड़ी सँ. ‘दरोगा बाबू आई लव यू’, ‘सौगन्ध’, आ ‘अन्धा कानून’ के बाद एह जोड़ी के चउथको फिलिम, ‘गंगा जमुना सरस्वती’, मुम्बई में शानदार ओपनिंग लिहलसि आ इहो कमाई के…\nMarch 19, 2013 - इण्डस्ट्री न्यूज, कलाकार\n- Tagged: मनोज तिवारी\t-4comments\tमशहूर भोजपुरी गायक आ भोजपुरी सिनेमा के मेगा स्टार मनोज तिवारी अब बिहार के राजधानी पटना में आपन खुद के पांच सितारा होटल ‘पाटलीपुत्र एक्जोटिका’ खोल लिहलें. पटना गांधी मैदान का लगे बनल एह होटल में मनोज तिवारी के पार्टनर बाड़ें अनिल कुमार. पिछला दिने एह होटल के उद्घाटन केन्द्रीय…\nसिनेमा भोजपुरी के हलचल\nMarch 15, 2013 - इण्डस्ट्री न्यूज, फिल्म\n- Tagged: औरत, बनारसवाली, मनोज तिवारी, रानी बनल ज्वाला\t- no comments\tभोजपुरी फिलिम “औरत” रिलीज ला तइया भइल. रहीज फिल्म इंटरनेशनल का बैनर मे मो॰ शादाब अली आ मानसी के बनावल एह फिलिम के निर्देशन मो॰ शादाब अली कइले बाड़न. कहानी लेखक उपदेश कुमार जोशी, संगीतकार शेखर श्रीवास्तव, विमल राज, सी एल जॉन आ स्व॰ सागर सेन, गीतकार राकेश निराल, अशोक…


बतकुच्चन – ३९ – Anjoria\nदिसम्बर 20, 2011 बतकुच्चन\nकहल जाला कि तुलसीदास लिख गइल बानी कि “कूदे फाने तूड़े तान, वाके दुनिया राखे मान”. तुलसीदास का जमाना में लोकतंत्र त रहे ना बाकिर उनुका अन्दाजा रहे कि कलियुग में का होखे जा रहल बा आ आवे वाला दिन में दुनिया केकर बाति सुनी, केकर बाति मानी. लोकतंत्र के एही चलते कुछ लोग भीड़तंत्र कहेला आ ऊ बहुत बेजाँयो ना होला. लोक से भीड़ बनेला आ भीड़ लोक के बना भा बिगाड़ देला. पिछला दिने कुछ अइसने भइल जवना से हमरा मन में तीन गो शब्द छितरा गइल. रिरियाइल, छरियाइल आ जिदियाइल. सोचे लगनी कि एह तीनो भाव में बाति त एकही बा बाकिर बतकुच्चन करि के देखीं त कुछ अलगे भाव निकल आई. रिरियाइल, छरियाइल आ जिदियाइल कुछ माँगे घरी हो जाला. जब गिड़गिड़ा के माँगी त रिरियाइल, अंगरेजी वाला टैन्ट्रम पसारत भा नखरा पसारत कवनो चीज माँगी त छरियाइल आ पूरा जिद्द का साथ, पूरा ताकत से कुछ माँगी त जिदियाइल कहल जाला. गिड़गिड़ाइल आ रिरियाइल एक तरह के होइयो के अलग होला. गिड़गिड़ाहट में माँग कम सफाई बेसी होला जबकि रिरियाइल में सफाई ना दिहल जाव सीधे माँगल जाला. ठीक वइसहीं जइसे कि सरकार अपना सहयोगियन से रिरियात बिया कि छरियाइल बूढ़वा से बचावे खातिर साथ द लोग. बाकिर सहयोगी बाड़न कि सुनत नइखन. एह बीच जिदियाइल सभे बा. चाहे ऊ सरकार होखे, बुढ़ऊ के टीम होखे भा मौका के नजाकत देखत विपक्ष होखे.\nअब आईं जिद्द पर. सोचल जाव कि कब कवनो माँग जिद्द बनि जाला. जब सामने वाला कवनो जद, कवनो प्राविजन, माने के तइयार ना होखे त ऊ जिद्दी कहल जाला. जिद्दी जद्द से बनल बा, जद्द माने बेसी, बरियार. जे अइसन जद्द होखे कि ऊ केहू के माने सुने के तइयार ना होखे त ऊ जिद्दी बनि जाला. सवाल उठत बा कि कब जिदियाइल के छरियाइल कहल जाव आ कब छरियाइल के जिदियाइल. ई फेर अलग अलग आदमी अपना अपना हिसाब से तय करी. हमार कवनो जिद्द नइखे कि हमरे बाति मानल जाव. बुढ़ऊ के कुछ लोग छरियाइल भले कह देव बाकिर बेसी लोग हद से हद इहे कही कि ऊ जिदियाइल बाड़न. ठीक ओही तरह जइसे अक्सरहाँ जुलूस प्रदर्शन में नारा सुने के मिलेला कि “हमारी माँगें पूरी हों, चाहे जो मजबूरी हो.” आ अइसनका नारा सबले बेसी तब सुने के मिलेला जब चुनाव सामने होखे. माँगे वाला जानेला कि मौका आ गइल बा जब रिरियइला के ना छरियइला के जरूरत बा. बूढ़उओ जानत बाड़न कि पाँच गो राज्यन के चुनाव सामने बा आ एह समय सरकारी पार्टी के पोंछिटा खोलल सबले आसान होला.\n3 thoughts on “बतकुच्चन – ३९”\nदिसम्बर 23, 2011 को 4:02 अपराह्न पर\nबतकुच्चन में “रिरियाइल, छरियाइल आ जिदियाइल” के विश्लेषण पढ़ि के मजा आ गईल। राऊर ई लेख पढ़ि के अजीत वडनेरकर जी के “शब्दों के सफर” के इयाद आवे लागल। मजेदार उदाहरण के माध्यम से बहुत ही उत्तम व सारगर्भित जानकारी देबे वाला अपने के ई प्रयास स्तुत्य बा। पुनश्च धन्यवाद।\nदिसम्बर 27, 2011 को 11:39 पूर्वाह्न पर\nपूरी तरे सहमत।\nदिसम्बर 22, 2011 को 11:38 अपराह्न पर


भैंस के आगे बीन [कविता] | तिरछी नजरिया\nभैंस के आगे बीन [कविता]\nअक्टूबर 17, 2013 ·\tद्वारा हितेन्द्र अनंत ·\tमें My Poems (कविताएँ)\t· 1 टिप्पणी\nभैंस के आगे बीन:\nहे भारत की सत्ता के\nसर्वोच्च सिंहासन पर आसीन\nपद त्याग दो!\nसर्वोच्च आसन के\nचिंता में लीन!\nवो जिसे अंग्रेजी में कहते हैं\nमानव ही हो\nया यंत्र हो\nया हो तुम कोइ भैंस?\nपता चल ही जाएगा\nबजाने भर की देर है\nटैगस: कविता, प्रधानमंत्री, बीन, भैंस, राजनीति, सत्ता\nPardeep · जनवरी 6, 2015 - 7:24 पूर्वाह्न · प्रतिक्रिया→\n← मेरा गाँव, मेरे लोग\nप्रतिमाखंडन – कविता →


इहे हमार अंतिम अभिलासा बा\nघड़ी के एलारम बाजे लागल।हम हड़बड़ा के उठलीं आ बइठ गइलीं।आजे हमार बी.काम के फाइनल परीक्षा खतम भइल रहे।परीक्षा समाप्त होते भर मे मन मसतिस्क के सगरो बोझा उतर गइल रहे। विश्वविद्मालय से परीक्षा देले के बाद खाना खा के अढाई बजे के एलारम लगा के सूत गइल रहलीं कि जगले के बाद मैटिनी सो के सिनेमा देखब।परीछा के तनाव दूर करे के इहे सबसे नीक उपाय सूझल रहे।येसे निम्मन दूसर कवनो मनोरंजन भी ना रहल।ओ समय के परंपरा के अनुसार पहिले दाढी के सेव कइल सुरू कइलीं। कांहें कि परीक्षा मे बझल रहले से दाढी पुरा बढ गइल रहे।सेव कइले के बाद दूसर कपड़ा पहिने लगलीं तबले सीसा मे रमेस के चेहरा लउकल।उ जान बूझ के ही अइसहीं आइल कि ओकर चेहरा हमके सीसा मे दिखाई दे जा।\nहमरे चेहरा घुमवते भर मे उ पूछलस:-"कहां जाये के तैयारी भइल बा?"\n"तू आपन मतलब बताव।बुझाता कहीं जाये के तैयारी कई के आइल बाल?" हम जवाब देहलीं।\n." हां सिनेमा देखे जाये के विचार बनल बा।सोचलीं कि तोहू के साथे ले लीं।अकेल देखले मे मजो ना आवेला।" रमेस उतावली देखावत बोलल।\n. "कौन फिलिम देखल जाई ? हम सवाल कइलीं।\n" सुनात बा कि दिलीप कुमार के "इंसानियत" नीम्मन फिलिम बा।वइसे तोहार कौन फिलिम देखे के विचार बा उहो बता द ?" उ फिर बेचैनी से घड़ी ओर देखत बोलल।\nहम रमेस पर एहसान देखावे खातीर कहलीं :-"अगर तू इहे विचार कइके आइल बाल त हमहूं के तोहार साथ देवही के पड़ी।उहे फिलिम देख लेब।हमरे आ तोहरे पसंद मे का फरक पड़ता।"\nआखिरकार दूनो जनी इंसानियत फिलिम देखे खातीर निकल गइलीं।गली के मोड़ पर रवीनदरा टोक देलस बाकी ओके अनसुनी कइके हम लोगन आगे बढ गइलीं।\nहम लोगन एगो रेकसा के खातीर चारो ओर निगाह दौड़ावे लगलीं।लेकिन दूर-दूर ले कवनो रेकसा ना लउकत रहे ।रमेस रीस मे आके बोलल :---"सगरो रेकसा वाला जाने कहां मर गइल बान कि एको रेकसा वाला ना लउकत बा।"\nहमहूं कहलीं:--"अइसे त हजार रेकसावाला मिल जालं बाकी जरूरत पड़ले पर येगो रेकसा भी नाही मिलेला।बाकी अगर आज फिलिमीये देखे के रहल ह त कुछ पहिले आवे के चाहत रहल ह।"\nरमेस जवाब देहलस:---"हम और पहिले आवे के विचार कइले रहलीं बाकी कुछ अइसने मजबूरी फंस गइल कि देरी हो गइल।"\nहम पूछ देलीं " अइसन कवन मजबूरी आ गइल रहल । बरदेखुआ आ गइलं ह का?"\nरमेस कहलस:--"का बताईं।बाबूजी के साहब आज न जाने कहां से टपक गइलं।उनहीं के आवभगत मे येतना देर हो गइल।उहो त टरे के नावे ना लेत रहलं।"\nहम कहलीं:-"बुझाता न्यूजरील देखे के ना मिली।"\nरमेस बोलल:---"न्यूजरील भला के देखेला?"\nहम बोल उठलीं:---"अइसन बात नाही बा।सुनत बानी कि येमे भारत और आस्ट्रेलिया के बीच खेलल गइल क्रिकेट मैच देखावल जाता जवने मे भारत आस्ट्रेलिया के उपर एतिहासिक विजय कइले बा।येही मे जसू पटेल आस्ट्रेलिया के दूनो पारीयन मे मिला के चौदह विकेट चटकवले बा।"\n"तब त न्यूजरील छूटले के हमहूं के के कम अफसोस ना होई।" रमेस बोलल।\nतबले रमेस बोल उठल:--"कहीं अइसन न होखे कि हमलोगन के पहुंचले के पहिलवें हाउसफुल न हो जा आ हम लोगन के बैंरंग वापस आवे के पड़े।"\n"नाहीं अइसन कवनो संभावना नाही बा।फिलिम चलले कई महीना हो गइल फिर मैटिनी शो मे त भीड़ वइसहीं कम होला काहें कि मैटिनी सो या त छात्र देखेलं या उ देखेला जेकरे खातीर समय बितावल येगो समस्या होला।" हम जवाब देलीं।\nसिनेमाहाल काफी दूर रहल आ पौने तीन बज गइल रहे।फिलिम सुरू भइले मे बस पंदरह मिनट बाकी बचल रहल।तबले सामने से येगो खाली रेकसा आइल, आ आके खड़ा हो गइल।ओही रेकसा पर आंख मूंद के हम लोगन बैठ गइलीं आ सिनेमाहाल के नाम बता देलीं।बाकी इ का ? रेकसा त बड़ा धीरे-धीरे सरकत रहल।हम लोगन दम साध के कई मिनट तक प्रतिक्षा कइलीं की रेकसा के चाल मे कुछ सुधार दिखाई दे लेकिन चाल मे कवनो जियादा अंतर ना आइल।\nरेकसावाला के देहीं पर कहे भर के येगो हाफ पैंट आ येगो फटहा बनियाइन मात्र रहल।बनिआइन के भीतर से हड्डीयन के उभार साफ लउकत रहल, जवने के एक-एक हड्डी गिनले पर गिना जात।।कपारे के आधा बार उज्जर हो गइल रहल आ आधा उज्जर होखे के अगोरा करत रहल।\nहम रमेस से कहलीं:-" तनी देखब.सब रेकसावाला त आगे बढत चल जात बान बाकी अपनीये रेकसावाला न जाने कइसे चलावता की पछुआत चल जात बा।"\n. हम आपन ध्यान हटावे खातीर दूसरे विसय पर बात करे लगलीं कि जेसे रसता त नीमने बिना टेंसन के कट जा आ कवनो अफसोस न होखे।मिर्जा गालिब येही पर येगो सेर भी कहले बान:-\n.हमको मालूम है जन्नत की हकीकत लेकिन\nदिल को खुश रखने का गालिब ये ख्याल अच्छा है।\nहम रमेस से पुछलीं:-"यूपी लाटरी के रिजल्ट कबले निकले के बा?"\n"आजे त निकले वाला बा।हो सकेला अबले अखबारे मे आ गइल होखे। ।टिकट तुहू लेले बाल का?हमरे घरे सबके नाम से एक-एक टिकट लिआइल बा।" रमेस जवाब देलस।\nहम कहलीं:- "हमहूं दू टिकट लेले बानी।वइसे हमके लाटरी पर तनीको विसवास न होला।हमार त इ राय बा की लाटरी के आयोजन करे वाला ही ढेर इनाम अपनीये जान पहचान वाला के नाम से निकाल ले ला।"\nबुझाता रेकसावाला हमलोगन के बात सूनत रहल काहें कि उहो बीच मे बोल उठल:-"बाबूजी, हमहूं लाटरी के येगो टिकट कीनले बानी।"\nहमलोगन ओकरे ओर उपेक्षा भरी दृष्टि से देखलीं आ मन ही मन अपने आप से कहलीं की भला येकर इनाम का निकली, इ त येगो टिकटवे लेले बा।हम रमेस के ओर देखलीं त ओहू के चेहरा पर उहे भाव रहल।हम रेकसावाला के उपरी मन से कहलीं:---"नीक कइले बाल।इनाम त केहू के निकल सकेला।"\nआखिरकार हम झुंझला के कहलीं :-"हूं, यैरा गैरा, नत्थू खैरा जेकर मन करता उहे रेकसा चलावे लागता, भले देहीं मे जांगर न होखे।अइसन बुझाता की येतना आसान कवनो कामे ना रही गइल बा।"\nआदमी सब कुछ सह सकेला लेकिन अपने अहं के उपर लागल चोट सहन कइल बड़ा कठिन होला फिर रेकसावाला कौनो जानवर त रहल नाही।तैस मे आके उ तेज गति से रेकसा चलावे लागल।हमके अपने कहले के उपर दुख आ पछतावा होखे लागल कि हम बिला वजह रेकसावाला के येतना कठोर वचन बोल देलीं।गलती त हमन के भी रहल जो आन्हर होके अइसने रेकसा पर बैठ गइलीं जवने के चलवइया येतना कमजोर रहल।अब अगर तेज चलवले के फेर मे रेकसा कहीं लड़ गइल त लेना के देना पड़ जाई।\nतीन बजे वाला रहल आ हमार मंजिल याने की सिनेमाहाल सामने दिखाई देवे लागल।हमलोगन मनवे मन मे प्रफुल्लित होत रहलीं कि तबले रेकसा मे ब्रेक लागल आ रेकसावाला एक ब एक जमीन पर जा गिरल।गिरते भर मे उ मुरछित हो गइल।हमरे लगे पिये वाला पानी रहल ओही मे से पानी लेके ओकरे उपर छिड़कलीं त ओकर चेतना वापस आइल।तबले कहीं आसपास अखबार वाला के आवाज़ सुनाई देलस।उ चिल्ला-चिल्ला के कहत रहल कि:---"यूपी स्टेट लाटरी के पहिला इनाम सुखारी रेकसावाला के मिलल बा।"\nहम ओके थोड़ा सा पानी पिअवलीं काहें कि ज्यादे पानी ओके नोकसान पहुंचा देत।उ पानी पी के अपने आप के संयत कइ के बोलल सुरू कइलस:---" बाबुजी हमार मेहरारू एक महीना से बीमार रहल।हम आपन काम धाम छोड़ के दिन रात ओकर सेवा कइलीं।डाकटर के भी बोला के देखवलीं आ दवा दारू भी करवलीं बाकी भगवान के ओकर जिंदा रहल मंजूर ना रहल।तीन दिन के बादे उ दुनिया से कूच कइ गइल।"\nउ फेर पानी मंगलस।ये बेरी हम ओके पहिले से ज्यादा पानी पिअवलीं।ओकर आंख डबडबा गइल रहे।हमके लागल कि ओके आपन मेहरारु के याद आ गइल रहे।उ टूटल कड़ी जोड़त फेर कहे लागल:---" बाबूजी, हम गरीबन के भी दिल होला।ओकरे मुअले के सदमा से हम पागल नीअर हो गइलीं।ओकरे बीमारी मे सब रूपया खतम हो गइल।तीन दिन से हमरे पेट मे पानी के सिवा कुछ ना गइल।आज सोचले रहलीं की रेकसा चला के कुछ कमाइब त आपन पेट भरब लेकिन भगवान के त कुछ अउर मंजूर रहल।लेईं इ लाटरी के टिकट।हमरे नाम सुखारी ह।येकरे इनाम के रूपया से रउवा लोग ओ गरीबन के उपर खरच कई देब जे हमरीये लेखां मजबूर होके भूख आ बीमारी से लाचार होके भी काम पर जाये खातीर विवस हो जाला।इहे हमार अंतिम अभिलासा बा।अब हमहूं ओंहीं चलतानी जहां हमार मेहरारु हमके अगोरत होई।"\nटन--टन--टन-टन घंटी बजल आ हाल मे अंधेरा छा गइल।सामने के परदा चमक उठल -- - - --निर्माता -- - - - - निर्देसक- - - - कलाकार- - - - संगीत अउर हमार अन्तर्मन चीत्कार कर उठल-------तु------तू------इंसानियत से सून्न, मनोरंजन के दास तू "इंसानियत" देखब ?तोहके इहां बइठले के भला का अधिकार बा और न जाने कब हम हाल मे से बाहर आ गइलीं।हमार कदम ओ ढलती दुपहर के लू मे अपने घर के ओर बढत रहल।अंतर बस येतने रहल कि अब हम रेकसा पर नाही बल्कि पैदल रहलीं अउर हमरे हाथे मे यू.पी.लाटरी के जीतल टिकट रहल ह, जेकर रूपया असली इंसानियत के काम मे लागे वाला रहल।\nTags: भोजपुरी लेख लेख


मनोज पाण्डेय अभिनीत ’खोंईछा’ क शूटिंग मुजफ्फरपुर में – Anjoria\nएल.के. प्रोडक्शन के बैनर में बनत भोजपुरी फिल्म ’खोंईंछा’ की शूटिंग एहघरी बिहार के मुजफ्फरपुर में चलत बा. पारिवारिक कहानी आ रीति रिवाजन पर बनल एह फिलिम में एक्शन किंग मनोज पाण्डेय पहिला हाली देहाती भेशभूषा में अभिनय करत नजर अइहन. उनुका सोझा नायिका रहीहें अपूर्वा जे अपना सेक्सी अदाअन से मनोज पाण्डेय संगे जलवा छीटीहें.\nलेखक-निर्माता कृष्णेश्वर शर्मा, निर्देशक जितेन्दर कुमार सुमन, गीत राकेश निराला आ जितेन्दर कुमार सुमन, संगीत राकेश त्रिवेदी, कैमरा शिवा चौधरी, नृत्य महादेवन, फाईट भूराज भट्ट, आ पटकथा-संवाद राकेश निराला के. मुख्य कलाकारन में मनोज पाण्डेय, अपूर्वा, सकल बलमुआ, रंजना देसाई, शशी साहनी, दिपांकर सिंह, भारतेन्दु भूषण, रूपा सिंह, राम स्वरूप भगत, कृष्णेश्वर शर्मा धर्मेन्दर सम्राट, विक्रांत गोस्वामी, नेहा तिवारी, पूजा शाह, आर के गोस्वामी, उमेश पाण्डेय, जितेन्दर पाण्डेय, शिवम तिवारी, भारती तिवारी, सीमा सिंह वगैरह के नाम बा.


छेड़खानी के विरोध कइला प लइकी के हत्या – टटका खबर\nगोपालगंज 16 जनवरी (वार्ता) यादोपुर थाना के बाबू विशनपुर गांव मे काल्हु रात छेड़खानी के विरोध कइला प बनबारी यादव के अठारह साल के बेटी मिंटू कुमारी के हत्या क दीहल गइल. छेड़खानी के विरोध कइला प गाँवे के कुछ लड़िका ओकरा के छूरा घोंप दिहले जवना का बाद ओकर मौत हो गइल.\nएह बात प भइल मारपीट में ओह लइकी के बाप आ भाई समेत सात लोग घवाहिल हो गइल बा. एहमे से चार लोग के इलाज गोपालगंज सदर अस्पताल मे होखत बा आ तीन जने के गोरखपुर मेडिकल कालेज अस्पताल रेफर क दीहल बा.\nTags: गोपालगंज, छेड़खानी, मारपीट, हत्या


जाल के जाला (बतकुच्चन – 202) – Anjoria\nजाल के जाला (बतकुच्चन – 202)\nSeptember 13, 2016 Editor बतकुच्चन, भाषा, सरोकार 0\nजाल, जाला, जाली, जंजाल, संजाल, मायाजाल, इंद्रजाल, मोहजाल, महाजाल; पता ना कतना जाल आ कतना जाला कि सझुरावते परेशान हो जाए आदमी. जाल बुनल जाला, जाला लाग जाला आ जाली बनावल जाले. कबो दोसरा खातिर त कबो अपना खातिर.\nएह जाल के दायरा अतना बड़ बा कि बुझाते नइखे केने से शुरु करीं. कह सकीलें कि ई आजु हमरा ला जंजाल बन गइल बा. जाल जवन खुद के अझुरा देव ओकरा के जंजाल कहल जाला. अइसन ना कि जाल हमेशा दोसरे ला लगावल जाला. कई बेर त ई अपना आ दोसरो के फायदा ला लगावल जाला. जइसे कि इंटरनेट के जाल में आजु सगरी दुनिया डूबल बिया. पता नइखे लागत कि के एहमें अझुराइल बा आ के एकरा के आपन समस्या सझुरावे ला इस्तेमाल करत बा. अझुरा दिहलसि त जंजाल हो गइल, काम बना दिहलसि त संजाल हो गइल. नेटवर्क के संजाल कहल जाला. काहें कि एगो निमना मकसद से एक के दोसरा से जोड़ेला. लोग के अझुरावे ना ओह लोग के सझुरावे में मदद देला.\nआ जब कवनो दोसर कीड़ा मकोड़ा भा विरोधी आ दुश्मन जाल के जाला बिछा दिहले होखे त ओकरा के मौका मिलते साफ कर दिआला. जइसे घर का कोना दोगा में लागल मकड़ी के जाला होखो. जाला गंदा लागेला. बाकिर जाली ?\nजाली दू तरह के होले. एगो बनावल आ दोसरका बन गइल. जइसे घर के खिड़कीओ के जाली कहल जाला आ कवनो फर्जी नोट भा कागजातो के जाली कहल जाला. जाली एहसे कि ई केहू ना केहू के फँसावे खातिर होले. फर्जी कागजात आ नोट के जे सही मान लीहल से फँस गइल ओकरा जाल में.\nघर के जाली भा खिड़की आ किचन के जाली भा चलनी जवना से अनाज वगैरह चालल जाला त एगो मकसद से बनावल होला बाकिर कई बेर कीड़ा मकोड़ा भा चूहा निमनो चीझु बतुस के काट के छेदेछेद बना देलें आ उहो जालीदार हो जाला. बाकिर जालीदार साड़ी भा कपड़ा पर बनावल जाली कतना मेहनत आ लगन से बनेला से बनावही वाला जानेला. जाने के त खरीदहुं वाला जानेला आ तबे ऊ ओह जालीदार कपड़ा खातिर मुँहमाँगा दाम देबे ला तइयार हो जाला. लकड़ी के बनावल जाली होखत रहुवे चिलमन जवना का एह पार ओह पार रह के कतना आशिक अपना माशूका खातिर पता ना कतना गजल सुना चुकल बाड़ें.\nमायाजाल भा इंद्रजाल तिलिस्म रचेला. होखे ना बाकिर बुझाला कि वास्तव में बा. जादूगर आ ठग दुनू एह मायाजाल भा इंद्रजाल का सहारे आपन रोजी कमालें. मुंबई के त नामे धरा गइल बा मायानगरी. देश में पता ना कतना महानगर बाड़ी सँ बाकिर मायानगरी बावे त बस एगो – मुंबई. ओकरा माया का चलते लोग अन्हुवाइले भागत रहेला. कुछ लोग के माया भेंटा जाली त कुछ लोग मायावी हो जाला आ कुछ लोग माया करे जोग. काहे कि माया मोह कई बेर अपने में गडमड हो जालें. पते ना लागे कि आदमी माया का मोह में पड़ल बा कि माया ओकरा के मोह लिहले बिया.\nबाकिर तरबूजा छूरी पर गिरे भा छूरी तरबूजा पर कटे के तरबूजे के बा. अतना जाल में से जंजाल आ मोहजाल आदमी खुद बनावेला आ खुदे अझुरा के रह जाला. सितारन के गर्दिश आ जमाना का फेर में पड़ के कई बेर शेरो मकड़ी के जाला में अझुरा जाला. जाला ओकरा के रोकले ना रहे बाकिर ओह जाला का जाल में पड़ल आदमी समुझ ना पावे कि बस हाथ घुमवला के देर बा जाला साफ हो जाई. रउरा का सोचत बानी. चलीं उठीं, हाथ घुमाईं, बहुते जाला घेरले बा.


अमरेन्द्र जी के लिखल एगो हास्य व्यंग इयाद के बरिआत | जोगीरा\nHome भोजपुरी साहित्य हास्य व्यंग्य अमरेन्द्र जी के लिखल एगो हास्य व्यंग इयाद के बरिआत\nअमरेन्द्र जी के लिखल एगो हास्य व्यंग इयाद के बरिआत\nआई पढ़ल जाव अमरेन्द्र जी के लिखल एगो हास्य व्यंग इयाद के बरिआत , पढ़ीं आ आपन राय बताइ कि रउवा इ भोजपुरी व्यंग्य इयाद के बरिआत कइसन लागल, रउवा सब से निहोरा बा पढ़ला के बाद शेयर जरूर करीं\nरानी अनपढ़ होखला के बादो अंतिम साँस गिनत रही। राजा वैद, हकीम, डगदर, ओझा, गुनी, पीर,फकीर से कह दे ले रहलन कि जदि रानी मरलि त सभ जाना के खाल में निमक भरवा देबि।मरे के पहिले रानी,राजा से एगो बचन ले ले रही कि हमरा मरला के बाद हमरा इयाद में अइसन चीझु बने के चाहीं कि प्रजा हरमेस हमरा के इयाद करत रहो।राजा तुरते बाति मानि गइलन।आ एने छने भ में रानी के मुड़ी लुढ़ुकि गइल आने कि ऊ मरि गइलि।राजा के कवनो अकिल काम ना कइलसि।सभ कोरसिस बेकार हो गइल।बगल में दिअरखा प धइल दीया जइसहि बुझलि कि पले में बइठल कुकुरो रोवे लागल।चारो ओरे शोक छा गइलि।\nश्राद्ध कर्म बीतला के बाद राजा अपना सभ मंत्री,सलाहकार आ नजदीकि लो के बइठक बोला के ई बाति जानल चहलन कि आखिर रानी के इयाद में का बनवावल जाव।जवना से कि उनुकर इयाद अमर रहो।सबसे पहिले राहि रहता के वजीर कहलन कि ए राजन ! राजधानी के सड़क के नाम रानी जी के नाम प क दिआव।पइसो कम खर्चा होई आ रानी जी चीर अमर हो जाइबि।\nअगिला सलाह वजीर-ए-मकान के रहे कि महारानी के इयाद में एगो जनानी होस्टल बनवावल जाए।एही तरह से रामो’गति के बजीर,चक्कलस तहरीफ के वजीर,चिठ्ठी चपाती के वजीर आ अउरि सभ लोग आपन आपन बाति कहलन। जवना में काॅलेज,पार्क,हाॅस्टल,डाक टिकस जारी करे के सलाह सामने आईल।\nअंत में ओह मंत्री के बारी आइल जवन राजा से जान- पहचान के कारन मंत्री बनल रहन। ऊ कहलनि कि महाराज!रानी राउर रहि आ रउआ से बहुत मोहब्बत करत रही।एह से रउओ आपन बिचार राखीं।राजा के मंत्री के ई सलाह पसन आइल।राजा कहलन कि मंत्री जी राउर कहल एकदम से जायेज बा।जब रानी हमार रहली ह त उनुका इयाद में का बनी आ का ना बनी ई आईडिया दोसर देउ ई तऽ हमरा खातिर शरम के बात बा।एकरा ला इतिहास कबो हमरा के माफ ना करी।\nइहो पढ़ीं: गोधन : एगो लोक परब\nराजा जनता जनार्दन के ओरे मुह कइ के कहलन कि रउआ लो के त मालूम बा रानी पानी में पंवरे के खूबि सवखीन रही।एह से उनुका इआद में एगो सुन्दर गड़हा खोनाई।आ साथे साथे ऊ सभ चिझु के निरमान होई जवन जवन रउआ सभे बतवले बानी।बाति राजा के रहे एह से कुछे दिनों में एगो तालाब (स्वीमिंग पूल), एगो जनाना काॅलेज,ऐगो जनाना हाॅस्टाल,पार्क,डाक टिकस आ\nसड़क के नामकरन के काम पूरा\nहो गईल।जनता एकर प्रयोग क के रानी के इयाद करे लगली।\nएक दिन राजा अपना महल के छत प से ओह तालाब के ओरि देखत रहलन।एगो सुन्नरी जल-\nक्रीड़ा में लीन रहे।राजा इनिका के देखि के पागल हो गइलन।अपना जासूसन से पूछववलन कि ई के ह? काफी खोजबीन के बाद ई मालूम भईल कि ऊ रानी के इयाद में बनल काॅलेज में पढ़े ली आ ओही हाॅस्टल में रहेली,जवन रानी के इयाद में बनल बा।अगिला सुबह राजा अपना सलाहकारन के\nबइठक बोला के कहलन कि हम एगो सुंदरी के प्यार में पागल हो गईल बानी।बताईं जा हमरा का करे के चाहीं।\nइहो पढ़ीं: छठ प लिखल अमरेन्द्र जी के एगो आलेख\nकेहू कहल कि अइसहिं प्रेम करत रहीं फिरू बिआह कर लेब।राजा कहलन कि का पता ऊ हमरा से प्यार करे ले कि ना करे ले?दोसर जना सलाह दिहलन कि अफवाह उड़ा दिहल जाई कि ऊ हुजूर से प्रेम करे ली।राजा के ई बात एकदमे पसन ना रहे कि प्यार के बदनाम कइल जाव।एगो बुजुर्ग सलाह दिहलन कि वसंत ऋतु आवते बा,रउआ आपन दिल के बात लिखि के कवनो हरकारा से भेज देब।आतना सुनते राजा भड़क गइलन आ बोललन कि अभी वसंत आवे में दु महिना बाकी बा आ एक-आध हप्ता में बड़ा दिन के छुट्टी में ऊ अपना घरे चलि जइहन तब का होई?\nअंत में तइ भइल कि कि राजा तुरते प्रेम पत्र लिखके स्पीड पोस्ट करसु।लव लेटर तइयार भईल आ लिफाफा पर उहे टिकस सटाइल जवन रानी के इयाद में जारी भइल रहे।पाति मिलते जुवती चहके लागल आ पूरा काॅलेज में आ अपना सखी सहेली के बीच नामी हो गइल।अब ऊ महारानी के इयाद में बनल काॅलेज आ पोखरा के दिन-दिन भर चक्कर लगावे लागलि।आ राजा अब दिन-रात रानी के इयाद में बनल छात्रावास के आस पास फेरी लगावे लगन।\nप्रेम गहिड़ होत गइल आ दुनो लो अब आगे के ओरि बढ़े लागल। अंत में उहो शुभ घड़ी आइए गईल।राजा के इयाद के बराति सज धज के ओही सड़क से निकलल जवना के नामकरन रानी के इयाद में कइल गईल रहे।\nओने रानी अमर भईली,आ ऐने प्रजा शादी के खुशी में विभोर हो के नयकी रानी के जय जयकार करत रहे।\nआ एह तरे राजा आपन वचन पूरा कइलन।\nभोजपुरी हास्य व्यंग्य\nपिछला लेखमणि बेन द्विवेदी जी के लिखल भोजपुरी लघु कथा नवल भोर\nअगिला लेखजनकवि भिखारी ठाकुर लोक साहित्य एवं सांस्कृतिक महोत्सव\nअमरेन्द्र जी के लिखल व्यंग ए दरसन तोर दरसन दुर्लभ\nबवालिया आज मजाक के मूड में ना, सीरियस वाला मूड में बा !\nअमरेन्द्र जी के लिखल एगो व्यंग कम्पूटर आ पलिवार\nअमरेन्द्र जी के लिखल एगो व्यंग विज्ञान, आधुनिकता आ साहित्य\nसंगीत सुभाष जी के लिखल भोजपुरी व्यंग्य कुक्रांद\nभोजपुरी फिल्म विवाद का शुभ मुर्हू सम्पन्न\nघर टोला गावँ : भोजपुरी उपन्यास\nअंकित पीयूष ने अपना जन्मदिन अपने दोस्तों के साथ मनाया


संत-संत में भेद है, कुछ मुंड़ा कुछ झोंटा…. | VMW Team\nसंत-संत में भेद है, कुछ मुंड़ा कुछ झोंटा….\nPosted on October 22, 2010 by vmwteam\tLeaveacomment\nभारत देश विभिन्नता में एकता के दर्शन करावे ला। कृषि प्रधान देश की बावजूद किसान से कम महान एइजा के संत, महात्मा, भगवान ना हवन। ढ़ाई अक्षर के शब्द संत के भी अंत पावल बड़ा कठिन काम हs। अयोध्या मामला के बातचीत चलत रहे। अखाड़ा परिषद के अध्यक्ष मंहत ज्ञानदास, हिन्दू महासभा के अध्यक्ष स्वामी चक्रपाणि जी महाराज हाशिम चाचा की साथे रोज-रोज फोटो खिचवावत रहलें। बातचीत की जरिये ममिला सुलझावत रहलें। एही बीच में राममंदिर से जुड़ल संत उच्चाधिकार समिति के भी बैठक में अयोध्या आन्दोलन के अगुआई करे वाला ढेर संत-महात्मा बिटुरइले। कुछ नेतागिरी करे वाला संगठन के लोग भी गइलें। तय कs दिहलें कि जमीन के विभाजन स्वीकार ना बा। मतलब हाईकोर्ट के निणर्य से संतुष्ट ना हवें इ संत। अब संत-संत में भेद हो गइल। अखाड़ा तs अलगा-अलगा चलके रहे। हिन्दू धर्म के राहि देखावे वाला संत के राह भी जुदा-जुदा हो गइल। निरमोही अखाड़ा तs एकदम से मोह त्याग के सिंहल(विहिप) की टिप्पणी पर उखड़ गइल। निर्मोही अखाड़ा के संत रामदास एतना ले कहलन कि रामजन्म भूमि न्यास अवैध बा। एकर गठन दिल्ली में भइल रहे। संत उच्चाधिकार समिति गोवा में बनल रहे। जब दूनो के गठन अयोध्या में भइबे ना कइल तs अयोध्या की बारे में का बतिअइहन।\nअब तरह-तरह के संत आ तरह-तरह की बात पर इ कहल जा सकेला कि जब हिन्दू समाज के अगुआ लोग में खुद फुटमत बा तs अयोध्या के हाल श्रीराम जी की ही हाथे रही। संत में कुछ….खुल्ला बाड़न, तs कुछ दाढ़ी-झोटा बाल हवें। संत के रंग, रुप, स्वभाव पर इ कहल जा सकेला-\nसंत-संत में भेद है, कुछ मुड़ा कुछ झोटा।\nकुछ नीचे से खुल्लम खुला, कुछ बान्हे मिले लंगोट।।\ntagged with Dehati Ji


मोनिका सिंह बत्रा | Anjoria's Weblog\nTag Archives: मोनिका सिंह बत्रा\nसिनेमा भोजपुरी के जानल पहिचानल अदाकारा मोनिका सिंह बत्रा क दिल आजुकाल्हु ‘कुर्बान’ हो गइल बा. मोनिका के नया फिलिम के नाम ह ‘दिल हो गईल कुरबान’. निर्देशक बृज भूषण आ निर्माता आरएस तिवारी के एह फिल्म में नायक बाड़ें अविनाश शाही. गीतकार विनय बिहारी, संगीतकार दामोदर रॉव, आ बैनर आर.एस. फिल्म प्रोडक्शन के बा. एह फिल्म में अविनाश शाही आ मोनिका सिंह बत्रा के जोड़ी क अलावे एगो अउर जोड़ी बा आर.एस. तिवारी के अनामिका आ मोहिनी घोष संगे. विष्णु शंकर बेलूओ आपन जलवा देखइहें.\nकलाकार में प्रकाशित किया गया | Tagged मोनिका सिंह बत्रा\t|2Replies\n‘एलान बा’ में अपना बोल्ड अदा देखवला क बाद मोनिका सिंह बत्रा भोजपुरी वर्ल्ड छाप लिहले बाड़ी. एह में उनुकर नायक रहलें भोजपुरी मेगा स्टार मनोज तिवारी. ओकरा बाद मोनिका सिंह बत्रा भोजपुरी सुपर स्टार रवि किशन अउर पवन सिंह क अलावे विक्रांत सिंहो के नायिका बनल नजर आवे वाली बाड़ी. पवन सिंह क नायिका बनल मोनिका नजर अइहें ‘खून के इल्ज़ाम’ में. एकर निर्माता हउवें रमेश सिंह आ निर्देशक सनोज मिश्रा. एकर शूटिंग एह घरी जोर शोर से चलत बा. एह फिल्म क अलावे मोनिका सिंह बत्रा ‘कसम तिरंगा के’ में, ‘सईंया अरब गईले ना’, अउर ‘गजब सिटी मारे सईंया पिछवाड़े’ में नजर आवे वाली बाड़ी.\nकलाकार में प्रकाशित किया गया | Tagged मोनिका सिंह बत्रा\t| Leaveareply\nकलाकार में प्रकाशित किया गया | Tagged मोनिका सिंह बत्रा\t| 1 Reply\nसिनेमा भोजपुरी के गमर बाला मोनिका सिंह बत्रा कवनो फिल्मी पार्टी में चहुँप जास त कैमरा के मुँह उनुके ओर घूम जाला जेने से मोनिका बत्रा के आगमन होला. अइसने भइल पिछला दिने गोरेगांव का फिल्मिस्तान स्टूडियो का सोझा प्लेटिनम स्टूडियो में जहवाँ मोनिका बत्रा के फिलिम ‘सईंया अरब गईले ना’ के संगीतमय शुरुआत भइल. जइसहीं मोनिका बत्रा चहुँपली सगरी कैमरा के मुंह उनुके ओर घूम गइल, मौजूद वीआइपियन के छोड़ के. चकचोन्हर कर देबे वाला फ्लैश का बीच होड़ एह बाति के रहल कि मोनिका सिंह के इंटरव्यू के पहिले करी.\nबतावत चलीं कि फिल्म ‘एलान बा’ में मेगा स्टार मनोज तिवारी का अपोजिट नायिका बनके आइल मोनिका बत्रा के नयकी फिल्म ‘सईंया अरब गईले ना’ के निर्माण अजीत श्रीवास्तव करत बाड़े आ निर्देशक हउवन यशवंत सिंह ‘यश’. फिल्म में मोनिका आ विक्रांत सिंह जोड़ी बावे.\nमोनिका सिंह बत्रा के एगो अउरी भोजपुरी फिल्म ‘कसम तिरंगा के’ में मुख्य नायिका का किरदार में देखल जाई. एहमें मोनिका एक्शनो करीहे. बतावल जात बा कि मोनिका के अपोजिट एगो सुपर स्टार के साईन कइल जात बा.\nRT @NarsinghVani: हर हर महादेव मैं मुफ़्ती सलमान अजहरी की चुनौती को स्वीकार करता हूँ https://t.co/r7KLV0Eo7e3hours ago


रिंकू घोष बनली ब्रांड अम्बेसडर – Anjoria\nरिंकू घोष बनली ब्रांड अम्बेसडर\nरिकू घोष के संचेती गैस बाटलिंग प्रा॰ लि॰ अपना सन गैस ब्रांड ला ब्रांड अम्बेसडर बनवले बा. रिंकू घोष भोजपुरी के पहिलका अभिनेत्री बाड़ी जिनका के कवनो कपनी अपना उत्पाद के अम्बेसडर बनवले होखे.\nजब यश आ अंजना बुकिंग क्लर्क बन गइल


मुलायम के चुनौती दीहें बुखारी – टटका खबर\nमुलायम के चुनौती दीहें बुखारी\nदिल्ली जामा मस्जिद के शाही इमाम अहमद बुखारी कुछ दिन पहिले सपा से नाराज होके आपन नाता तूड़ लिहले रहुवन. अब मुलायम का इलाका में सभा कर के बुखारी मुलायम के पोल खोले के धमकी दिहले बाड़न. २१ अप्रेल के एगो सभा में बुखारी मुसलमानन संगे मुलायम के धोखेबाजी के पोल खोलीहें. ओने सपा के लोग कहत बा कि बुखारी के भाव ना दिहल जाई.\nTags: बुखारी, मुलायम, मुसलमान


सहर भइल सुरसा – Anjoria\nजनवरी 18, 2011 डा॰गोरख मस्ताना, भोजपुरी कविता\n– डॉ. गोरख मस्ताना\nसहर भइल सुरसा निगल रहल गाँव के\nचिमनी चबाये लागल निमिया के छाँव के\nनगर नगर नेहिया के दियरी टेमाइल\nनफ़रत के रोग गाँव गाँव में समाइल\nगाँवो में भईयारी बाँच गइल नाँव के\nसहर भइल सुरसा निगल रहल गाँव के.\nगँऊआ के लोग रहे गंगा के धोअल\nना जानी विख उनका मनवा के बोअल\nहिया- हिया मारत बा ताना तनाव के\nसतुये पर दम, संतोस जहवा भारी\nउहवाँ सहरिया चलावेला आरी\nरंग- ढंग बदलल बा गवई पेन्हाव के\nदउरी देहातो के मुहवा झुराइल\nहरिहर धरतिया के लाली हेराइल\nलोग बाग काट रहल अपना ही पांव के\n(साभार : डॉ.गोरख प्रसाद मस्तान के काव्य संग्रह ” जिनिगी पहाड़ हो गइल” से)\nOne thought on “सहर भइल सुरसा”\nजनवरी 19, 2011 को 2:23 अपराह्न पर\nसरसों के फुलवा के रंगवा फिकाइल\nथथम गइल धारा, गंगा बहाव के\nगोरख मस्ताना राउर रचना पढीला बड़ी चाव से .


भारत के कांग्रेसमुक्त करे के शुरुआत हो गइले .. नरेन्द्र मोदी – टटका खबर\nदेहरादून. 15 दिसंबर (वार्ता) गुजरात के मुख्यमंत्री आ भाजपा का तरफ से प्रधानमंत्री पद के उम्मीदवार नरेद्र मोदी चार राज्यन में काग्रेस के मिलल बड़हन हार के देश के कांग्रेसमुक्त करे के शुरुआत बतवले बाड़न.\nनरेन्द्र मोदी अतवार का दिने देहरादून में भाजपा के शंखनाद रैली में भाषण देत कहलन कि अब हमनी के नया सोच, नया संकल्प, आ नया सपना ले के आगे बढ़े के बा.\nविकास के दौड मे झारखंड आ उत्तराखंड के पिछडला आ छत्तीसगढ के आगे बढला के वजह नरेन्द्र मोदी बतवले कि ई दुनू राज्य बेर बेर आपन नेता बदलत रहले जबकि छतीसगढ़ भाजपा का पीछे लगातार बनल रहल. तीनो राज्य एके साथ अटल बिहारी बाजपेयी के प्रधानमंत्री रहत में बनावल रहे.\nनरेन्द्र मोदी आरोप लगवले कि कांग्रेस उत्तराखंड मे उद्योग आ विकास के अनदेखी कइले बिया. कहलन कि उत्तराखंड देवभूमि ह आ एहिजा के माहौल आध्यात्मिक ह. देशे ना दुनिया भर के लोग शांति का खोज में एहिजा आवे के मौका खोजेला. बस एहिजा के आधारभूत संरचना बनवला के देर बा.\nTags: उत्तराखंड, नरेन्द्र मोदी